U Crnoj Gori za pet godina 6.677 registrovanih abortusa\nZa pet godina, odnosno od 2012. do kraja 2016. u javnim zdravstvenim ustanovama u Crnoj Gori urađeno je 6.677 abortusa, od kojih su 4.323 namjerna, pokazuju podaci Instituta za javno zdravlje Crne Gore.\nIz ove ustanove je saopšteno da je broj legalnih abortusa u 2016. godini iznosio 763 i ukazuje na trend rasta broja registrovanih abortusa.\n“Na žalost, ovaj broj nije potpun, jer se jedan dio abortusa izvrši u privatnim klinikama i ne prijavljuje se dosljedno”, saopšteno je iz Instituta za javno zdravlje.\nTakođe, tokom 2016. zabilježne su 262 maloljetničke trudnoće, što je za 13 odsto manje u odnosu na 2012. kada ih je bilo 300.\n“Broj namjernih abortusa djevojaka mlađih od 20 godina je u 2016. iznosio 26, što je činilo 3,4 odsto u odnosu na ukupan broj namjernih abortusa i nešto je manji u odnosu na prethodnu godinu kada je broj namjernih prekida trudnoće djevojaka mlađih od 20 godina bio 35 i činio je 3,6 odsto u odnosu na ukupan broj namjernih abortusa. U petogodišnjem periodu najveći broj namjernih prekida trudnoće djevojaka mlađih od 20 godina zabilježen je 2014. godine kada je kod 44 djevojke izvršen prekid trudnoće”, navode u Institutu.\nPrethodni članakFabrika duhana Sarajevo prodala imovinu za 70 miliona KM


Beovizija 2019: Nevena Božović prva srpska predstavnica na oba takmičenja Evrovizije | Beogradske vesti\nBeovizija 2019: Nevena Božović prva srpska predstavnica na oba takmičenja Evrovizije\n4 марта, 2019 4 марта, 2019\nNevena Božović izabrana je sinoć kao predstavnica Srbije na Evroviziji 2019 koja će se održati u Tel Avivu od 14. do 18.maja. Ona je pobedila sa svojom kantautorkom kompozicijom “Kruna” koja će se naći u polufinalu Evrovizije 14.maja. Ukoliko pobedi u polufinalu gledaćemo je i u finalu 18.maja.\nPredstavnica Srbije je svakako ovom pobedom donela sebi krunu karijere,a i ispisala istoriju Beovizije i Evrovizije.\nOna je 2007.godine predstavljala Srbiju na Junirskoj Evroviziji ( Dečjoj pesmi Evrovizije) sa pesmom “Piši mi” u Roterdamu.\nPrvi nastup na Evroviziji imala je u okviru grupe “Moje tri” 2013.godine ali nisu uspele da uđu u finale.\n2019.godine uspela je da po treći put predstavlja Srbiju u okviru Evrovizje.\nInteresantan je podatak da je za obe pesme “Piši mi” i “Kruna” koje su joj obezbedile odlazak na Evroviziju je sama napisala.\nNevena Božović je ispisala istoriju kao predstavnica Srbije koja je bila predstavnik u obe kategorije Evrovizije. Takođe, jedina je do sada koja je bila predstavnik Srbije na Evroviziji dva puta ( Željko Joksimović je nastupio sa pesmom “Lane moje” pod državom Srbije i Crne Gore).\nČišćеnjе grafita sa zgrada plaćaju stanari\n“Vеčе sa Ivanоm Ivanоvićеm” оd aprila na novoj televiziji\nPrevious post:Čišćеnjе grafita sa zgrada plaćaju stanari\nNext post:“Vеčе sa Ivanоm Ivanоvićеm” оd aprila na novoj televiziji


Vizuelizacija predloga budžeta Republike Srbije već je dostupna za javnost, a grafičko rešenje koje potpisuje Opservatorija društvenih inovacija, prikazano je u obliku različito obojenih skupova koji oslikavaju sva ministarstva, organizacije i sektore koji su obuhvaćeni planiranim budžetom države.\nPovećanje budžeta Kancelarije za IT 104,1%\nSvaka oblast prikazuje detaljnu tabelu razlike između ulaganja u određenu oblast iz prethodne godine i plana ulaganja za narednu, sa svim potrebnim informacijama kada je reč o novčanim iznosima, izraženim u dinarima.\nUkoliko pogledamo sekciju razlike, zanimljivo je videti da su najveća sredstva iz budžeta izdvojena za Ministarstvo odbrane, Ministarstvo finansija, Ministarstvo građevinarstva, saobraćaja i infrastrukture i drugo. Štaviše, u samom vrhu se nalazi i Kancelarija za informacione tehnologije i elektronsku upravu za koju je planirano povećanje od 104,1% i nalazi se na liniji povećanja od 25% i više.\nOvakav pregled plana budžeta za sledeću godinu je krajnje transparentno urađen, dok se više informacija o autorima ove grafike ali i o tome šta nedostaje predlogu zakona o budžetu, može pronaći na zvaničnom sajtu Opservatorije društvenih inovacija.\nZakon o budžetu 2019.


Ministarka impresionirala menadžerku Svetske banke - Bizlife.rs\n10:15 Beograd, 21.10.2018.\nMinistarstvo građevinarstva, saobraćaja i infrastrukture Srbije je saopštilo da je ministarki i potpredsednici Vlade, Zorani Mihajlović, nova menadžerka za transport za Evropu u Svetskoj banci, Karla Gonzalez Karvahal, u pismu poručila da je “impresionirana njenim radom”.\nTa ocena se odnosi na “realizaciju velikih infrastrukturnih projekata, rešavanje teških pitanja u procesu reformi u transportnom sektoru, kao i na aktivnosti na jačanju rodne ravnopravnosti u oblasti transporta”, piše u saopštenju.\n“Vaš odlučni i fokusirani pristup dao je impresivne rezultate u implementaciji reforme železnice, na završetku izgradnje deonica auto-puta na Koridoru 10 koje je finansirala Svetska banka, kao i u aktivnostima preduzetim u vezi s realizacijom Projekta rehabilitacije puteva i unapređenju bezbednosti saobraćaja”, prenosi Ministarstvo iz pisma Gonzalez Karvahal, koja je od 10. do 12. oktobra predvodila posetu delegacije Svetske banke Srbiji.\nTa zvaničnica Svetske banke u pismu “pozdravlja napore Ministarstva da nastavi sa reformama i unapređenjima efikasnosti u sektoru transporta”.\nGonzalez Karvahal je navela da je Svetska banka “otvorena za nastavak podrške u konsolidaciji reforme železnice, sprovođenju sveobuhvatne reforme putnog sektora, podizanju kapaciteta lokalnih samouprava, uključivanju rodne dimenzije u Nacionalnu transportnu strategiju, kao i uvažavanju klimatskih zahteva u upravljanje transportnom infrastrukturom” u Srbiji.\ninfrastruktura svetska banka saobračaj mihajlovic gonzales karvahal


BANJALUKA – Bankarski sektor u BiH je jedan od najstabilnijih u regionu, ali ta stabilnost ima svoju cijenu, jer su banke veoma stroge po pitanju kreditiranja privrede i radije novac usmjeravaju u kupovinu obveznica koje emituju vlade RS i FBiH. Vlade eniteta u posljednje vrijeme pribjegavaju zaduživanju na domaćem tržištu jer tu ne moraju da sprovode reforme koje od njih traže strani kreditori, ocjenjuju za CAPITAL ekonomski analitičari.\nPrema podacima Agencije za bankarstvo Republike Srpske na kraju septembra prošle godine ulaganja banaka u HOV iznosila su 1,1 milijardi КM i veća su za 15,3 odsto u odnosu na kraj 2019. godine.\nVlasničke HOV su imale rast od pet odsto u odnosu na kraj 2019. godine , dok su dužničke veće za 142,7 miliona КM ili 15 odsto u odnosu na kraj 2019. godine.\n„U strukturi dužničkih HOV dominantno učešće se odnosi na HOV koje su emitovale države i vlade od 96,7 odsto i porasle su za 147 miliona КM ili 17 odsto u odnosu na kraj 2019. godine. U strukturi HOV koje su emitovale države i vlade dominantno učešće imaju HOV koje je emitovala Republika Srpska od 79,2 odsto sa stopom rasta od 26 odsto i Slovenija sa učešćem od 13,2 odsto i rastom od sedam odsto u odnosu na kraj 2019. godine“, navodi se u izvještaju Agencije.\nU devetomjesečnom izvještaju Agencije za bankarstvo FBiH navedeno je da je portfolio hartija od vrijednosti na kraju septembra 2020. iznosio 1,8 milijardi KM, što je za 325,4 miliona KM ili 22,3 odsto više u odnosu na kraj 2019. godine.\nU okviru ulaganja u dužničke HOV najznačajnija stavka su HOV koje je emitovala FBiH ukupne vrijednosti 745,3 miliona KM, te HOV RS u iznosu od 254 miliona KM.\n“Ako se ukupna ulaganja u HOV analiziraju prema izloženosti po zemljama, najveće učešće od 59,3 odsto je prema emitentima iz BiH, a zatim slijede Hrvatska, Slovenija i ostale države”, navedeno je u izvještaju.\nBankarski sektor stabilan, ali ne ispunjava potrebe privrede\nEkonomista Admir Čavalić kaže za CAPITAL da je bankarski sektor BiH vrlo stabilan i da je dobro je što je većina banaka u stranom vlasništvu. To ih, prema njegovim riječima, čini manje sklonim određenim koruptivnim radnjama kao što je bio slučaj sa propašću dvije banke u RS prije par godina.\n„Ono što je možda slabost je što je bankarski sektor vrlo skeptičan po pitanju privrede, nije spreman davati novac tek tako. Naš bankarski sistem zajedno sa monetarnom politikom jedan od najstabilnijih u okviru zemalja regiona. Međutim, ta stabilnost ima svoju cijenu jer ne ispunjava potrebe privrede“, kazao je Čavalić.\nS obzirom na to da su se banke u posljednje vrijeme usmjerile ka kupovini obveznica, Čavalić kaže da su entiteti shvatili da mogu dosta lakše doći do novca preko domaćeg tržišta jer to zaduživanje ne prate nikakve reforme kao što je to slučaj sa MMF-om i nekim drugim kreditorima.\n„Ono što je, takođe, loše je što to dodatno čini banke konzervativnijim jer one tako mogu da plasiraju svoj novac, a u tom slučaju su manje zainteresovane za podršku realnom sektoru, ali i stanovništvu, jer se pojavljuju vlade koje prave tu distorziju na tržištu što nije dobro“, kazao je Čavalić.\nPavlović: Vlade se zadužuju bez ikakve kontrole, a ne postoji nikakva briga za privredu\nDa je bankarski sektor BiH stabilan, ali i da bi se mogao više okrenuti ka finansiranju privrede smatra i ekonomski analitičar Zoran Pavlović ističući da su depoziti u bankama visoki jer ljudi više štede i manje troše.\n„S druge strane, taj finansijski potencijal, kao i svaka roba mora biti prometovan, pa banke kupuju hartije od vrijednosti koje emituju entiteti. Osnovni problem koji mi imamo je da, s jedne strane, ne postoji nikakva briga za privredu dok, s druge strane, imamo potpunu slobodu zaduživanja i trošenja od strane vlada bez ikakve kontrole, što je dovelo do toga da se zadužuje ko god može u javnom sektoru. To sigurno prate i strani kreditori i oni stvaraju mehanizme, odnosno postavljaju različite uslove kako bi obezbijedili da se njima krediti vrate“, naglasio je Pavlović.\nDirektor NLB banke i član Upravnog odbora Udruženja banaka BiH Radovan Bajić kaže da je osnovna obaveza banaka da odgovorno raspolaže novcem koji ima. On ističe da su gotovo isti prinosi za banke ukoliko daju kredit ili kupuju obveznice.\n„Postoji i limit izloženosti prema državi i niko nije taj limit iskoristio u potpunosti što znači da banke mogu i više da kupuju obveznica koje emtiju entiteti. Nisu to veliki iznosi niti dugi rokovi“, istakao je Bajić i dodao da u prošloj godini jeste došlo do pada kreditiranja privrede, ali da je osnovni razlog za to pandemija virusa korona.\nOn je istakao da banke plaćaju kamatu na čuvanje novca i da je zbog toga bolje da taj novac plasiraju tamo gdje mogu poštujući zakonski okvir.\nRepublika Srpska u ovoj godini planira da se emisijom obveznica i trezorskih zapisa zaduži 187 miliona KM, od čega 132 miliona KM trezorskim zapisima i 55 miliona KM obveznicama.\nInače, krajem prošle godine propao je aranžman BiH sa Međunarodnim monetarnim fondom (MMF) koji je tražio uspostavljanje jedinstvenog registra računa fizičkih lica pri Centralnoj banci BiH, a čemu se protive predstavnici RS, navodeći da bi to bio prenos nadležnosti i da takav registar već postoji.\nUpravo na rascjepkane nadležnosti upozorila i Evropska komisija u Mišljenju o zahtjevu BiH za članstvo u EU. Oni su naveli da je finansijski sektor BiH ostao stabilan, ali da je nadzor nad radom bankarskog sektora otežan zbog rascjepkanih nadležnosti.\n„Analitički kapaciteti Centralne banke su ograničeni, a nadzor finansijskog sektora trpi usljed rascjepkanih nadležnosti i nedovoljne međuentitetske saradnje“, navedeno je u Mišljenju.\nUpozorenje Svjetske banke: Zaduživanje u BiH mora biti javno\nEU se zadužuje 80 milijardi evra za finansiranje oporavka


Električni Orgazam promoviše svoj novi album – LookerWeekly.com magazin\nElektrični Orgazam promoviše svoj novi album\nBaš kao što u autorskom tekstu o njima primećuje Zoza Panjković:”…Orgazam ima novi album, a NME koji je pisao o njima više ne postoji. Merimo prolazno da bi videli GDE SMO SAD” ceo članak.\nPromocija albuma GDE SMO SAD? otvorena za sve zainteresovane fanove, prijatelje, novinare…, istovremeno je i prilika za susret muzičkih (ne)istomišljenika i znalaca, uz osveženje i muziku sa velikih zvučnika.\nCentar za muziku Kolarčeve zadužbine 10. i 11. novembra organizuje jedinstven muzički maraton pod nazivom Volite li Bramsa. Tri koncerta, na kojima će biti izvedena brojna kamerna dela Johanesa Bramsa povodom 185 godina...


DEJTONSKI SPORAZUM JE DOBRO KONCIPIRAN, ALI NIJE PRIMIJENJEN\nUnija za održivi povratak i integracije u BiH smatra da se 14 godina poslije - postavlja pitanje primjene ili promjene Dejtonskog mirovnog sporazuma.\nDejtonski ustav je koncipiran dobro, ali nije primijenjen i sankcije ne postoje, niko ne mora odgovarati za nešto što je neuspješno, kazala je na današnjoj pres-konferenciji u Sarajevu predsjednica Unije za održivi povratak i integracije u BiH Mirhunisa Zukić ocijenivši da je povratak u BiH neuspješan te da je na terenu puno diskriminacije.\n"S jedne strane, omogućeno je ljudima da certifikatima otkupe stanove, da ih prodaju za velike pare i odu u treće ili u susjedne zemlje, odnosno ogromna suma novca se odlila iz BiH. S druge strane, i danas imamo 150.000 ljudi koji su beskućnici, žive improvizovano, podstanari su u raznim smještajima", kazala je Zukić.\nOno što Dejtonski ustav nudi građanima BiH to je zaštita svih elementarnih ljudskih prava, ali to se nije primijenilo i sankcije ne postoje, kazala je Zukić dodavši da Dejtonski ustav treba primijeniti Parlamentarna skupština BiH.\nOna je naglasila da povratak ne smije biti spontan, nego povratak koji će omogućiti ljudima ne samo krov nad glavom nego vraćanje radnih mjesta, pravo na dom, pravo na zdravstvenu zaštitu, obrazovanje...\nU BiH totalna diskriminacija je počela od 1995. primjenom Dejtonskog ustava, upozorila je Zukić dodavši da će Unija zatražiti sastanak s parlamentarcima i razgovarati o ovoj temi.\nMilivoje Milić, potpredsjednik Srpskog građanskog vijeća Tuzlanskog kantona i član Skupštine Unije za održivi povratak i integracije u BiH, istakao je da je potrebno u potpunosti primijeniti Aneks 7. Dejtonskog mirovnog sporazuma te je zatražio od američke administracije i Evropske unije da imenuju svog specijalnog izaslanika za primjenu Dejtona.\n"Poslije Dejtona sve političke stranke su zloupotrijebile Dejton i on je postao bojno polje za materijalno bogaćenje, tako da su obični građani došli do prosjačkog štapa, a izbjeglice žive i ispod tog nivoa i diskriminirane su", kazao je Milić.\nPozvao je sve građane, narode države BiH, bez obzira na naciju i vjeru da pokrenu inicijativu da se ukinu paušali, od općine do nivoa države i da se ta sredstva usmjere za razvoj države, u školstvo, zdravstvo, za fond penzionera, zbrinjavanje porodice poginulih boraca, socijalno ugrožene te povratak i održivi povratak.\nČlan Upravnog odbora Unije za održivi povratak i integracije u BiH Zijad Nuhanović je istakao da je potrebno po hitnom postupku usvojiti revidiranu strategiju Aneksa 7. Dejtonskog mirovnog sporazuma.\n"Potrebno je usvojiti revidiranu Strategiju Aneksa 7. Dejtonskog mirovnog sporazuma, nešto što treba da riješi problem povratnika i izbjeglica do 2014. godine", kazao je Nuhanović dodavši da je jedini reintegrirajući faktor koji ovu državu čini državom povratnik, odnosno proces povratka.\n"Ovu strategiju nije usvojio Dom naroda jer ona remeti planove i ciljeve nacionalističkih politika u BiH", upozorio je Nuhanović.


Inicijativa Ne davimo Beograd podnela je danas primedbe na plan šinskih sistema u Beogradu, sa elementima detaljne razrade za I fazu prve linije metro sistema koji je bio izložen na ranom javnom uvidu.\nPlanom predviđena rešenja zaobilaze potrebe građana i u potpunosti su podređena špekulacijama pri gradnji novih naselja. Od ogromnih ulaganja koja metro podrazumeva, a koja će iz svog džepa platiti građani, korist će imati samo investotori bliski vlasti, čija gradilišta ova nova verzija trase metroa, povezuje.\nPlanirana trasa u potpunosti zaobilazi ključne tačke od interesa za građanke i građane, pa tako pored činjenice da ne prolazi kroz gusto naseljena područja, na njoj nisu ni fakulteti, srednje škole ili javne institucije, a isključen je i “Klinički centar Srbije”, jedna od ključnih tačaka kao zdravstvena ustanova od nacionalnog značaja, koju koriste svi građani i građanke Srbije.\nOna je iznenađujuće neusklađena sa drugom saobraćajnom infrastrukturom, pa ne prolazi ni blizu glavne železničke stanice Prokop ili autobuske stanice, a ne seče se ni sa železničkim centrima u kojima se raznovrsni međunarodni, regionalni, lokalni i vozovi BG voza susreću, kao što su stanice Vukov spomenik ili Novi Beograd. I sam plan prepoznaje ovaj problem pa rešenje nudi u izgradnji dve nove stanice, “Sajam” i “Makenzijeva, ali na pogrešnim mestima i uz tehničke vratolomije, čime bi bila naneta ogromna šteta samom metrou, železničkom sistemu i građanima, a čija cena je astronomski visoka tako da su planeri izbegli da je uopšte pomenu u planu.\nSve analize i dalje govore da je neophodno vratiti prioritet liniji Zemun – Ustanička koji je decenijama, bio viđen kao primarni pravac razvoja metroa. Metro na ovoj trasi bi prevezao najveći broj putnika i samim tim smanjio pritisak na postojeće sisteme javnog prevoza.\nAli čak i ako gradska vlast ne odustane od promene prioriteta trasama, potpuno je nejasno zašto su sa prve linije metroa isključena naselja u nastavku Ibarske magistrale koja su prethodnim Generalnim urbanističkim planom Beograda bila na trasi metroa, kao što su Banovo Brdo, i naselja Žarkovo, Vidikovac, Cerak kao i Labudovo i Petlovo brdo.\nPrimedbe koje smo predali na plan su konstruktivni predlozi za unapređenje sistema saobraćaja tako da on pozitivno utiče na što veći broj građana. Predlog Ne davimo Beograd je da prva trasa metroa ostane potez Zemun – Ustanička. Što se tiče trase koju je gradska vlast izabrala kao prioritetnu, naš zahtev je da ona mora povezivati ključne tačke poput “Kliničkog centra Srbije”, ali i da mora biti usklađena sa drugim vidovima prevoza pa tako mora prolaziti kroz glavnu železničku stanicu “Prokop” i stanicu “Vukov spomenik”. Smatramo da su predložene nove stanice “Sajam” i “Makenzijeva” potpuni promašaj i tehnički i finansijski. Zahtevamo takođe da se nikako ne odustaje od dela trase koji prolazi kroz naselja na Ibarskoj magistrali, a koji bi značio ogromnom broju građana.\nZbog svega navedenog, mi nismo u mogućnosti da razumemo na koji način su predložena rešenja unapređenje javnog saobraćaja u Beogradu, a pre nego se odluči da nas sve ogromnim iznosima zaduži, vlast je dužna da odgovori na sledeća pitanja:\nKolika je razlika u ceni izgradnje predložene linije u odnosu na prethodni plan koji je predlagao skroz drugi pravac?\nKako će ovaj plan uticati na pitanje zagađenja u Beogradu?\nKako će ovaj plan uticati na smanjenje saobraćajnih gužvi i broja automobila?\nKako će ovaj plan uticati na smanjenje dužine putovanja javnim prevozom?


Ambasadorka SAD u BiH potvrdila da su uvedene sankcije Dodiku – Balkanekspresrb.rs\nAmbasadorka SAD u BiH potvrdila da su uvedene sankcije Dodiku\nAmbasadorka Morin Kormak najavila je da će SAD nastaviti da pružaju pomoć RS-u kroz niz programa u okviru Ambasade SAD, kao i BiH da ostvari ciljeve koje je postavila, a to su evroatlantske integracije\nAMBASADORKA Morin Kormak potvrdila je bosanskim medijima da su Sjdinjene Američke Državre uvele sankcije predsedniku Republika Srpska Miloradu Dodiku. Ambasadorka je objasnila da su sankcije uvedene jer su njegovi postupci bili prvo aktivno kršenje odluke Ustavnog suda Bosne i Hercegovine, a ovaj korakm najavila je, ima će značajne posljedice\n“Ovaj korak je preduzet jer Dodik nastavlja da vodi dijalog o podeli BiH. Ozbiljno smo shvatili pretnje referendumom o secesiji i ono što on radi u kršenju vladavine zakona. Smatramo da je to proces koji treba da se završi kako bi BiH mogla da ide dalje. To ne znači da nas ne brine negativna retorika drugih političara u BiH”, pojasnila je Kormakova.\nUvođenje sankcija koje sprovodi Ministarstvo trezora SAD-a nazvala je važnim korakom, a za to su se odlučili jer SAD vrlo ozbiljno shvata svoju ulogu onih koji trebaju da štite Dejtonski mirovni sporazum, ali i zbog činjenice da SAD snažno podržava evropski put BiH.\n“Nedavne aktivnosti Dodika kao što su bile sprovođenje referenduma u septembru koji je on značajno vodio kršeći odluku Ustavnog suda BiH, kao i retorika koju je tada koristio jasno su govorile u prilog zagovaranju daljim podelama u BiH i stvaranju novih problema”, smatra američka ambasadorka.\nRekla je da je ovo pojedinačna sankcija, dodajući da SAD podržavaju građane Republike Srpske i izrazila nadu da će im ovaj korak pomoći da napreduju na putu da poboljšaju privredu i da se otvore nova radna mesta.\nNajavila da će SAD nastaviti da pružaju pomoć RS-u kroz niz programa u okviru Ambasade SAD, kao i BiH da ostvari ciljeve koje je postavila, a to su evroatlantske integracije.\nAmbasadorka, međutim, nije imala informacije da li će neke druge države da postupe isto, ali je posebno naglasila da je ovaj korak koordiniran s najbližim partnerima.\nNa pitanje zašto se to događa nekoliko dana prije imenovanja nove američke administracije, Kormakova je ponovila da je uvođenje sankcija proces unutar američke vlade koji zahtijeva pažljivo razmatranje i zato treba vremena, to su ozbiljni koraci koji se ne preduzimaju olako.\nUred za kontrolu imovine stranaca pod Ministarstvom trezora, u konsultacijama sa Stejt Departmentom, zvanično je definisao status Milorada Dodika, predsednika Republike Srpske, u skladu s Izvršnom uredbom (E.O.) 13304, koju je 28.5.2003. potpisao predsjednik Džordž V. Buš.\nE.O. 13304 odobrava sankcije protiv, između ostalog, osoba za koje je utvrđeno da su aktivno opstruirale ili predstavljaju značajnu opasnost u vezi s aktivnom opstrukcijom sprovođenja Dejtonskog sporazuma – citat je iz saopćenja.\nKao rezultat današnjih sankcija, svaki deo imovine ili interes za imovinu Milorada Dodika, a koja je u posedu ili pod kontrolom osoba iz SAD ili koja se nalazi unutar SAD-a, mora biti blokiran. Pored toga, generalno su zabranjene transakcije državljana SAD koje uključuju Dodika.\nMilorad Dodik se usprotivio Ustavnom sudu BiH i prekršio zakon te predstavlja značajnu prijetnju u vezi s sprečavanjem sprovođenja Dejtonskog sporazuma. Ova mera pokazuje čvrsto opredjeljenje SAD-a za Dejtonski sporazum, suverenitet i teritorijalni integritet BiH i kontinuiranu evropsku integraciju. (Agencije)♦\nTagsMiloread Dodik Morin Kormak RS SAD\nSkandal na skandaloznoj tribini SNS!\nNa marginama Davosa: Vućić hoće Forum u Beogradu


Argentinski "recept" - Kriza u Venecueli - Nedeljnik Vreme\nPODRŠKA I OSPORAVANJE: Hugo Čavez…\n…i demonstracije na ulicama Karakasa\nOtada tinjaju duboka podela i kriza koja je već paralisala zemlju, ali još nije dostigla kulminaciju. Venecuela je od 2. decembra opet u generalnom štrajku na koji Čaves odgovara represalijama. Radnici, posebno u naftnoj industriji, dobijaju masovne otkaze, u vladu su ušla još dva visoka oficira što nikako nije odlika rastućih demokratija. Vojska je ušla u pogon Koka-kole i u jednu fabriku piva i uvela neku vrstu prinudne uprave. Država je počela da kontroliše cene, da utvrđuje kurs deviza u bankama, a ekonomisti upozoravaju da u Venecueli može da se desi isto što i u Argentini. Hiperinflacija je pred vratima, predviđa se pad bruto nacionalnog dohotka za svih 25 odsto, povećanje nezaposlenosti do 28 odsto, zatvaranje firmi, devalvacija je neminovna, odliv deviza iz zemlje je velik… Poslednja dva meseca Venecuela, jedan od najvećih izvoznika nafte, jedva da izvozi deset odsto od onoga što je doskora izvozila i čak je bila prinuđena da iz Brazila uveze 520.000 barela.\nMITINZI PODRŠKE I PROTESTA: Opozicija je za 2. februar bila sazvala referéndum na kome je narod trebalo da se izjasni da li je za to da Čaves ode sa vlasti, ali je Ustavni sud suspendovao izjašnjavanje… Na ulicama Karakasa smenjuju su mitinzi podrške i protesta, čini se da Čaves još pobeđuje, ali niko ne bi mogao da kaže i da će pobediti. Doduše, on tvrdi: "Uspešno smo odbranili našu nacionalnu petrolejsku industriju pred naletom fašista i sada prelazimo u ofanzivu", ali… međunarodna zajednica pokušava da reši krizu, bez mnogo uspeha. Nedavno je formirana grupa zemalja "prijatelja Venecuele" u kojoj su SAD, Španija, Portugal, Meksiko, Brazil i Čile, ali je Čaves bio nezadovoljan sastavom grupe i tražio je ulazak još nekih zemalja poput Kine, Rusije, Kube, Jamajke i Trinidad/Tobaga. Želja mu nije ispunjena, a jedan od najčvršćih protivnika ideje o proširenju bio je novi brazilski predsednik Luis Inasio Lula da Silva, na čijoj je inauguraciji 1. januara ove godine Čaves bio vrlo zapažen. Predsednik Venecuele je u poslednjih 30 dana tri puta bio u Brazilu u potrazi za ekonomskom (uvoz nafte) i političkom podrškom, iako se 26. januara u Porto Alegreu, na Svetskom socijalnom forumu, pojavio nepozvan. Iskoristio je priliku da sa ustavom u ruci upozori da će njegova vlada sprovesti "ratnu ekonomiju" kako bi se suprotstavila "nehumanoj, terorističkoj i fašističkoj ofanzivi" kojoj je izložena njegova zemlja.


Dodikov kabinet donira medicinsku opremu bolnici u Nevesinju\nPostavio: eTrebinje Srijeda, 29.04.2020. 0\nOpsta bolnica Nevesinje\nKabinet srpskog člana Predsjedništva BiH Milorada Dodika obezbijedio je bolnici u Nevesinju laboratorijsku opremu neophodnu za analizu određenih parametara prilikom liječenja pacijenata oboljelih od virusa korona.\nDobavljač će sutra u 12.00 časova uručiti medicinsku opremu direktoru nevesinjske bolnice Veliboru Milivojeviću.\nmilorad dodikbolnica nevesinje\neTrebinje Subota, 08.01.2022.\nPlakati podrške Dodiku u centru Beograda\nDodik: BiH i RS pred teškim izazovima, prijeti raspad BiH\neTrebinje Petak, 10.12.2021.\nTAJMS O DEŠAVANJIMA U BiH “Zapad sprema sankcije za lidere Srba da bi se izbjegao rat”


U poslednjem eksperimentu, kinesko „veštačko sunce“ radilo je gotovo dvadeset minuta pri neverovatnih sedamdeset miliona stepeni Celzijusa, što je pet puta toplije od naše prirodne zvezde...\nKineski naučnici se nadaju da će imitiranjem događaja koji se zbivaju unutar Sunca, ovaj sistem biti u mogućnosti da obezbedi snagu nuklearne fuzije, približavajući civilizaciju na korak bliže obezbeđivanju neograničenih izvora čiste energije.\nNaučnici su bili veoma zauzeti testiranjima u Experiential Advanced Superconducting Tokamak (EAST) reaktoru, kako bi učinili svoj pomoćni sistem za zagrevanje mnogo vrelijim i izdržljivijim, sudeći prema lokalnim izvorima.\nOva jedinica poznata je kao „veštačko sunce“ i zadužena je da simulira nuklearnju fuziju koja pokreće naše Sunce i koristi vodonik i deuterijum gasove kao svoje glavno gorivo. EAST reaktor dizajniran je od strane Kine i koristi se od strane naučnika sa svih strana sveta u istraživanju fuzijskih reakcija od 2006. godine. Međutim, projekat je tek sada stigao do značajne prekretnice.\nSudeći prema kineskim medijskim izvorima, istraživači su uspeli da održe „veštačko sunce“ pri temperaturi od sedamdeset miliona stepeni 1.056 sekundi, odnosno 17 minuta i 36 sekundi. Radi poređenja, važno je napomenuti da centar prirodnog Sunca dostiže temperaturu od oko 15 miliona stepeni.\n„Poslednji uspeh polaže čvrste naučne i eksperimentalne temelje u razvoju i korišćenju nuklearnih fuzionih reaktora“, rekao je Gong Hianzu, naučnik na Kineskoj Akademiji Nauka i njenom Institutu za fiziku plazme, u zvaničnoj izjavi.\nPoslednji eksperiment u EAST reaktoru, koji se nalazi u Hefei Institutu za Fiziku u Anhui, nadgledan je od strane Gonga. Više od 10.000 kineskih i internacionalnih naučnika koji su sarađivali na ovom projektu uspelo je da konačno oživi „veštačko sunce“.\nEAST reaktor koristi neverovatnu toplotu kako bi kuvao izotope vodonika i pretvarao ih u plazmu, izazivajući fuziju i oslobađanje energije. Ovaj projekat već je koštao Kinu oko 701 milion dolara, dok su poslednje probe startovale prošlog decembra i trajaće sve do juna meseca ove godine.\n„Eksperiment je ponovo predstavljao pretendenta za obaranje drugog rekorda, ovoga puta vremenskog“, izjavio je direktor Instituta za fiziku plazme, Song Juntao. „Sveobuhvatno smo validirali tehnologiju, vodeći je glavnim korakom od običnog istraživanja do inžinjerskih aplikacija“.\nU maju mesecu, EAST reaktor je postavio prvi rekord od 101 sekunde tokom kojih je plazma, odnosno vreli gas, goreo temperaturom od 120 miliona stepeni. Song Juntao, tada zamenik Hefei Instituta za fizičke nauke i Instituta za fiziku plazme, izjavio je kako želi da generiše električnu energiju iz ovakvog sistema od 2040. godine.\n„Za pet godina startovaćemo sa izgradnjom našeg fuzionog rekatora, koji će zahtevati drugih deset godina za konstruisanje. Nakon što izgradnja ovog postrojenja bude gotova, krenućemo sa konstrukcijom energetskih generatora i početi sa prikupljanjem snage oko 2040. godine“, izjavio je Juntao prošlog maja.


DETALJI SA ROČIŠTA - ŠTA ADVOKATI IZJAVLJUJU; Osumnjičenima da imaju veze sa ubistvom Ivanovića određen PRITVOR OD 30 DANA\nPodsećamo Oliver Ivanović je ubijen 15. januara oko 9:00 h ispred sedišta svoje stranke u Kosovskoj Mitrovici. Za Marka Rošića, Nedeljka Spasojevića i Dragišu Markovića, koji se sumnjiče da imaju veze sa ubistvom Ivanovića, oređen je pritvor na zahtev specijalnog kosovskog tužilaštva.\nOni su danas pred sudijom saslušani samo na okolnosti određivanja pritvora, a svoju odbranu povodom krivičnog dela za koje se terete iznosiće pred tužiocem naknadano. Četvrti Srbin, koji je juče takođe uhapšen, Saša Ćurčić, treba da bude priveden u sud u Kosovskoj Mitrovici, jer se on ne tereti za ubistvo Ivanovića, već za ometanje policije u obavljanju službene dužnosti.\nAdvokat Dragiše Markovića, Dejan Vasić je rekao da je njegov branjenik osumnjičen za odavanje službene tajne i da je uhapšen samo zato što je viđen da na mestu ubistva Olivera Ivanovića razgovara mobilnim telefonom.\n„Nečuveno je da se za delo tog intenziteta angažuju tolike policijske snage. Njemu je na teret stavljeno odavanje sluzbene tajne”, naveo je Vasić.\nVasić je dodao da ono s čime tužilaštvo raspolaže je "tanko i neuverljivo". -"To su najobičniji prepisani medijski izveštaji i ništa drugo", navodi Vasić.\nI advokat Negovan Šaranović povodom pomenutog izjavljuje: "Ukoliko se rešenje o određivanju pritvora zasniva na činjeničnom stanju kojima raspolažu tužilaštvo i sud, naše je ubeđenje da ovaj postupak mora bidi završen u korist okrivljenih".\nSličnog mišljenja je i njegov kolega Miro Delević.\n"Dokazi koje iznosi tužioc nisu dokazi, i nadam se da ćemo to u žalbi da dokažemo. Dokazi ne mogu da budu hipotetički nego samo konkretni", poručuje Delević.\nOtpravak rešenja advokatima će biti uručen u ponedeljak kada bi trebalo da bude preveden. Tada počinje rok od 24 sata za podnošenje žalbe.\nTužilac Sulj Hodža rekao je posle današnjeg ročišta da očekuje da uhapšenima bude određen pritvor jer postoji dovoljno dokaza. Sud u Prištini odredio do 30 dana pritvora uhapšenim Srbima.


Crnogorska humanitarna pomoć Nepalu "zapalila" internet\nNaslovnica Balkan Crna Gora Crnogorska humanitarna pomoć Nepalu “zapalila” internet\nCrnogorska humanitarna pomoć Nepalu “zapalila” internet\nCrna Gora – Iako je imao dobru namjeru, Crnogorski telekom je svojom humanitarnom akcijom izazvao lavinu duhovitih komentara.\nNaime, Crnogorski telekom se pridružio humanitarnoj akciji članica Dojče telekom grupe u pružanju pomoći stanovništvu Nepala, koje je nedavno pogođeno katastrofalnim zemljotresom.\nOvo nije ništa čudno, ali ono što je zanimljivo jeste da Telekom neće naplatiti pozive iz fiksne i mobilne mreže iz Crne Gore ka Nepalu, kao ni roming pozive iz Nepala koje ostvare korisnici koji “eventualno pružaju pomoć na terenu“.\nKako Crna Gora i Nepal skoro da nemaju ništa zajedničko, ova objava mobilnog operatera izazvala je lavinu komentara, što duhovitih, što ljutitih.\n“Taman da zovnem jednu ribu iz Nepala što sam je upozna u Sutomore 2001.“, glasio je jedan od ironičnih komentara.\n“Hvala vam, uglavnom svi imamo nekoga u Nepalu, ovo će nam puno značiti. Naravno i Nepalcima da ćaskaju sa nama u ovim teškim trenucima.”\nDrugi su bili malo kreativniji, pa su riješili da iskoriste akciju, te pronašli brojeve telefona kafana u Nepalu u nadi da će se neko s one strane javiti i ćaskati – kad je već besplatno, a otvorena je i Fejsbuk stranica “Crnogorci u Nepalu”.\nTelekomova ponuda, osim što je naišla na podsmeh korisnika, postala je viralna – na Fejsbuku ima preko 550 šerova, a jedna je od glavnih tema i među crnogorskim tviterašima. Našla se i na brojnim regionalnim stranicama na Fejsbuku koje su poznate po objavama zanimljivih informacija iz cijelog svijeta.\nsa 8. Maja 2015. At 06:18\nruse u crno zavise sankcijama,a nepalcima pruzise, nezapamcenu, podrsku u teskim trenucima…tipicno za DIPLESE…rekao bi covjek nemoguce,ali u ovom slucaju ,nadmasili su i bracu srbe,drugo oko u praznoj glavi…\nnesvrstani 7. Maja 2015. At 08:25\nNije Gora slucajno Crna\nSrbin iz Varosi 6. Maja 2015. At 10:24\nPosle sankcija Rusiji koje je CG uvela ovo je biser nad biserima.


Fiat-ov Twinair proglašen "Međunarodnim motorom 2011. godine"\nFiat S.p.A. trijumfovao na renomiranom takmičenju osvojivši šest nagrada\nRevolucionarni Fiatov TwinAir motor odličnih performansi dobio je glavnu nagradu na takmičenju „Međunarodni motor 2011. godine“. Ovaj napredni dvocilindrični motor nagrađen je sa još tri priznanja: „Najbolji novi motor“, „Najbolji ekološki motor“ i „Najbolji motor u kategoriji vozila do 1.000 cm3“. Nagrade je kompaniji Fiat S.p.A. dodelio stručni žiri koji čini 76 novinara i eksperata iz industrije iz 36 zemalja.\nNastavljajući uspeh od prošle godine, kada je 1.4 MultiAir Turbo motor osvojio nagradu za “Najbolji novi motor 2010 godine”, ovogodišnji izbor potvrdio je dostignuća izuzetnog Fiat Powertrain koncepta kompanije Fiat S.p.A. Ova napredna tehnologija zaslužna je za razvoj motora manjih dimenzija, izuzetnih tehnoloških performansi i minimalnog uticaja na životnu sredinu. „Ovaj uspeh predstavlja krunu našeg predanog rada u istraživanju i osmišljavanju inovativnih tehnoloških rešenja i dizajniranju sve efikasnijih motora, koji doprinose da Fiat S.p.A. i dalje zauzima vodeću poziciju među ekološkim proizvođačima automobila“, složili su se Aldo Marangoni i Dario Sacco, potpredsednici Fiat Powertrain tima.\nTwin Air Turbo od 85 KS motor je Fiata 500 i Fiata 500C, a u planu je da se ugrađuje i u novu Lanciu Ypsilon. Uskoro će biti lansiran TwinAir motor od 65 KS, kao i turbo verzija od 105 KS. Izuzetna efikasnost ovog revolucionarnog motora postignuta je zahvaljujući MultiAir tehnologiji koja se zasniva na elektro-hidrauličnoj kontroli usisnih ventila. Ova tehnologija povećava ukupnu snagu motora i istovremeno omogućava rekordno nisku emisiju ugljen-dioksida i minimalnu potrošnju goriva.\nNa ovom prestižnom takmičenju kompanija Fiat S.p.A. dobila je još dve nagrade za motor Ferarria 458 Italia: „Motor sa najboljim performansama“ i „Najbolji motor preko 4 litra zapremine“.


49. sjednica Skupštine Zeničko-dobojskog kantona održana 30.10. i 07.11.2017.godine\nNalazite se:Skupština|Sjednice Skupštine|Usvojeni akti|Sjednice Skupštine u 2017. godini|49. sjednica Skupštine Zeničko-dobojskog kantona održana 30.10. i 07.11.2017.godine\nNacrt Zakona o Kantonalnom tužilaštvu Zeničko-dobojskog kantona\nUtvrđivanje mišljenja Skupštine Zeničko-dobojskog kantona\nIzvještaj o poslovanju Javnog preduzeća „Šumsko-privredno društvo Zeničko-dobojskog kantona“ d.o.o. Zavidovići za 2016. godinu (Izvještaj o radu sa finansijskim izvještajem)\nIzvještaj o radu Ureda za pritužbe javnosti za period I-VI 2017. godine\nInicijativa grupe građana iz ulice Travnička cesta br. 36 iz Zenice, za izmjene i dopune Zakona o korištenju, upravljanju i održavanju zajedničkih dijelova i uređaja zgrade («Službene novine Zeničko-dobojskog kantona», broj: 4/16)\nAKTI DONESENI NA 49. SJEDNICI SKUPŠTINE ZENIČKO-DOBOJSKOG KANTONA\nZaključak kojim Skupština Zeničko-dobojskog kantona prihvata Nacrt Zakona o Kantonalnom tužilaštvu Zeničko-dobojskog kantona.\nZaključak kojim Skupština Zeničko-dobojskog kantona utvrđuje svoje mišljenje povodom dostavljenog Nacrta Zakona o liječenju neplodnosti biomedicinski potpomognutom oplodnjom.\nZaključak kojim Skupština Zeničko-dobojskog kantona prihvata Izvještaj o poslovanju Javnog preduzeća „Šumsko-privredno društvo Zeničko-dobojskog kantona“ d.o.o. Zavidovići za 2016. godinu (Izvještaj o radu sa finansijskim izvještajem).\nZaključak kojim Skupština Zeničko-dobojskog kantona prihvata Izvještaj o radu Ureda za pritužbe javnosti za period I-VI 2017.\nZaključak kojim Skupština Zeničko-dobojskog kantona prihvata Inicijativu Hasana Handžića, poslanika u Skupštini Zeničko-dobojskog kantona za donošenje Zakona o obilježavanju značajnih datuma i događaja na području Zeničko-dobojskog kantona.\nZaključak kojim Skupština Zeničko-dobojskog kantona traži od Vlade Zeničko-dobojskog kantona da u skladu s mogućnostima planira povećanje transfera za sport u Budžetu Zeničko-dobojskog kantona za 2018. godinu, jer je postojeći iznos tranfera nedovoljan za realizaciju aktivnosti sportskih saveza, klubova i društava na području Zeničko-dobojskog kantona.\nViše iz kategorije: « 48. sjednica Skupštine Zeničko-dobojskog kantona održana 24.10. i 30.10.2017.godine\t50. sjednica Skupštine Zeničko-dobojskog kantona održana 29.11.2017.godine »


Mocartov klavikord u Beču\nOd 28. oktobra do 10. novembra posetioci Mocartove kuće u Beču imaju priliku da vide originalni Mocartov klavikord u saradnji sa fondacijom Mozarteum iz Salcburga koji je obično izložen u Mocartovoj rodnoj kući u Salcburgu. Prema ručno pisanom svedočanstvu Konstance Mocart kompozitor je svoja poslednja dela poput “Čarobne frule”, ”Titovog milosrđa“ i “Rekvijema” komponovao upravo na ovom instrumentu. Klavikord se iz zaostavštine Mocartovog mlađeg sina Franca Ksavera našao u vlasništvu salcburškog Mocarteuma koji je ustupio ovaj dragoceni instrument Mocartovoj kući u Beču na dve nedelje. Po prvi put posle Mocartovog doba nalazi se ponovo u Beču i to u jedinom preostalom Mocartovom stanu u kom će klavikord moći i da se vidi i čuje.\nPrilika da se klavikord čuje uslediće u nedelju, 2. novembra, u 11 časova i u nedelju, 9. novembra, u 11 časova.


EKOLOŠKA TAKSA - plaćaju je svi koji obavljaju delatnost - MediaSfera\nSva pravna lica i organizacije civilnog društva trebalo bi da, do kraja jula 2020.godine, podnesu prijavu za utvrđivanje naknade za zaštitu i unapređenje životne sredine, saopštio je Resurs centar Građanskih inicijativa.\nNaime, Ekološka taksa je nova finansijska obaveza koju plaćaju svi koji obavljaju privrednu delatnost: preduzeća, preduzetnici, preduzetnici paušalci, kao i uslužne delatnosti.\nZakon je predvideo podnošenje prijave svake godine, ove godine rok je 31.07.2020. za tekuću godinu, s tim što ove godine se podnosi prijava i za 2019. godinu.\nPrijave se podnose Lokalnoj upravi javnih prihoda, osnov navedenih obaveza proizilazi iz:\nZakona o naknadama za korišćenje javnih dobara ;\nUredbi o kriterijumima za određivanje aktivnosti koje utiču na životnu sredinu prema stepenu negativnog uticaja na životnu sredinu,\nPravilnika o izgledu, sadržini i načinu dostavljanja prijave sa podacima od značaja za utvrđivanje naknade za zaštitu i unapređivanje životne sredine.\nObveznici podnošenja prijave su sva pravna lica, time i udruženja građana, fondacije, sportska udruženja.\nOd ove obaveze izuzeta su ona pravna lica koja se ne registruju u APR-u ( korisnici budžetskih sredstava, stambene zajednice, organizacije obaveznog socijalnog osiguranja kao i crkve i verske zajednice).\nObrazac za podnošenje prijave za utvrđivanje naknade za zaštitu i unapređenje životne sredine i detaljnije informacije o ovoj novoj obavezi za organizacije civilnog društva nalaze se na sajtu Resurs centra Građanskih inicijativa.\nTagoviekološka taksa plaćanje preduzetnici udruženja


Ponovo kamenovana škola u srpskom selu na Kosovu (video) - 10.08.2018, Sputnik Srbija\nPonovo kamenovana škola u srpskom selu na Kosovu (video)\nOsnovna škola „Braća Aksić“ u Rabovcu u opštini Lipljan na Kosovu i Metohiji, koju pohađa desetak srpskih đaka, ponovo je bila meta napada tokom kojeg su... 10.08.2018, Sputnik Srbija\npolitika, vesti, kosovska policija\n18:47 10.08.2018 (Osveženo: 18:51 10.08.2018)\n© AFP 2021 / SASA DJORDJEVICKosovska policija\nOsnovna škola „Braća Aksić“ u Rabovcu u opštini Lipljan na Kosovu i Metohiji, koju pohađa desetak srpskih đaka, ponovo je bila meta napada tokom kojeg su nepoznati napadači kamenicama polomili prozore na zgradi, izjavio je danas predsednik Komiteta za zajednicu opštine Lipljan Boban Jovanović.\nJovanović je podsetio da je ta škola koju pohađaju i srpski i albanski osnovci do sada kamenovana oko šest puta, kao i da su jednom pokušali da je zapale.\n„Pre tri ili četiri dana polomljena su tri prozora, a četvrti je najverovatnije polomljen preksinoć. Ne možemo to precizno da znamo, jer nemamo noćnog čuvara koji čuva objekat“, rekao je Jovanović.\nIstakao je da ne vidi razlog zašto bi neko kamenovao školu koju pohađa oko 15 srpskih đaka, dodajući da su do sada sa komšijama Albancima uvek živeli u miru i bez problema.\n„Neka pretpostavka, ali bez činjenica, zašto je ovo urađeno, jeste da se gradi nova škola gde je predviđeno pet učionica za srpsku decu sa posebnim ulazom. To ne mora da znači da je razlog, ali svakako za ovo kamenovanje nema opravdanja“, naveo je Jovanović.\nSmatra da kamenovanje srpskog dela škole ne može da naruši odnose sa Albancima, kao i da postoji mogućnost da je to možda učinio neko iz drugog sela.\nJovanović ističe da je slučaj prijavljen policiji koja je obišla objekat, a forenzičari su uradili svoj deo posla, mada, kaže, za sada nema informacija da li su nešto saznali ili će kao i uvek do sada ostati nerešeno.\nU Rabovcu danas ima 25 srpskih kuća u kojima živi oko 100 Srba, navodi Jovanović.


Anketnom odboru izjave dali Lukač, Vrećo i Lepir | NSRS\nAnketnom odboru izjave dali Lukač, Vrećo i Lepir\nAnketnom odboru formiranom Odlukom Narodne skupštine s ciljem sagledavanja svih relevantnih činjenica vezanih za slučaj stradanja Davida Dragičevića danas su izjave dali ministar unutrašnjih poslova Republike Srpske Dragan Lukač, tužilac Okružnog tužilaštva Banjaluka Dalibor Vrećo i glavni tužilac Okružnog tužilaštva Banjaluka Želimir Lepir.\nPetom sjednicom je predsjedavao predsjednik Anketnog odbora Branislav Borenović, a prisutni su bili zamjenik predsjednika Drago Kalabić, kao i članovi Nedeljko Glamočak, Milanko Mihajilica i Goran Đorđić. Ispred grupe „Pravda za Davida“ prisutni su bili: Ljiljana Tešanović i Borislav Radovanović.\nMinistar Lukač odgovarao je na pitanja članova Odbora u vezi sa procedurama u istražnim radnjama policije, nadležnostima uprava Ministarstva unutrašnjih poslova Republike Srpske, kao i na ostala pitanja u vezi djelovanja policije i MUP u ovom predmetu.\nLepir i Vrećo odgovarali su na pitanja Anketnog odbora vezana za predistražni postupak u slučaju smrti Davida Dragičevića, kao i na pitanja o saradnji istražnih organa.\nTužioci su rekli da utvrđuju sve činjenice u ovom sličaju i da će istraga biti otvorena ako se i kada utvrdi da je riječ o krivičnom djelu i da za sada Tužilaštvo ne može da kvalifikuje ovaj događaj.\nNa 4. sjednici Anketnog odbora, koja je održana 22. maja 2018. godine, izjave su članovima Odbora dali direktor Policije Republike Srpske Darko Ćulum i načelnik Uprave kriminalističke policije MUP-a Republike Srpske Siniša Kostrešević.


Podrška uredniku ,,Vranjskih''novina Vukašinu Obradoviću!\nPodrška uredniku ,,Vranjskih“novina Vukašinu Obradoviću!\nDirektor nedeljnika Vranjske Vukašin Obradović, koji je otpočeo štrajk glađu nakon što je saopšteno da je nedeljnik ugašen, zatvorio se u redakciji i ne pušta nikog, javljaju Južne vesti.\nIspred redakcije novina “Vranjskih“\nU svom potresnom pismu javnosti on ističe da je njegov čin potez očajnog čoveka, novinara, oca i supruga, koji ne vidi drugi način da zavrpi svoju novinarsku karijeru, a da istovremeno zadrži minimum dostojanstva neophodnog da bi se osećao kao čovek, kao ljudsko biće.\nSmatra da u borbi za slobodu medija nije imao mnogo uspeha, „ni vi, ni ja“.\nIzvor: cenzolovka.rs i juznevesti.com\nSlične Teme:Izdvojeno, NUNS, štrajk glađu, UNS, Vranje, vranjske novine, Vukašin Obradović


Sigurna kuća kao "odskočna daska", posao kao put ka novom životu\nU poslednjih godinu i po dana oko 30 žena koje su bile žrtve porodičnog nasilja i smeštene u Sigurnoj kući našle su posao.\nPostoje žene koje ne biraju, koje prihvataju iz očaja sve samo da bi dobile šta žele. A postoje i one mudre žene, koje cene sebe i znaju šta žele po cenu toga da čekaju.\nMerkelova: Nemačka je jača od terorizma!\n"Nemačka je jača od terorizma, a vlada će učiniti sve da osigura bezbednost i slobodu građana", poručila je u novogodišnjoj poruci nemačka kancelarka Angela Merkel.\nVIDEO: Kinezi zbog bezbednosti zatvorili Stakleni most\nStakleni most u Kini je zatvoren samo 13 dana nakon svečanog otvaranja, i to iz sigurnosnih razloga.\n"Srbija je bezbedna zemlja, ali se rizici svakodnevno povećavaju"\nSamo u štampanom izdanju "Vesti": Za Srbe nema sigurne zemlje!\nDa smo samo ove činjenice o seksu znali ranije...\nNakon godina seksualnog iskustva mnogi zažale što neke stvari o seksu nisu naučili dok su bili mlađi. Kao što je, naprimer, činjenica da je dobro reći partneru šta želite i volite u krevetu.\nEvropska komisija želi da u automobile uvede "limitatore", koji će onemogućiti vožnju bržu od dozvoljene. Ako ovaj predlog bude prihvaćen, svi vlasnici automobila u EU moraće u svoja vozila da...


- Bavljenje sportom i fizička aktivnost veoma su važni za pravilan rast i razvoj dece, što je postalo posebno važno tokom poslednjih godinu dana koje je obeležila pandemija virusa COVID-19. Ovim projektom u prvi plan stavljamo decu i sportske aktivnosti koje pospešuju njihovo fizičko i mentalno zdravlje i razvijaju sportski duh, strogo poštujući sve mere i odluke Kriznog štaba – kaže Marija Vujanić, direktorka komunikacija i održivog razvoja u Telenoru.\nU sklopu ovogodišnjeg projekta biće održane 32 manifestacije u 26 gradova i još 15 beogradskih opština na kojima će učestvovati 350 škola. Uz standardno takmičenje u sprintu (afirmaciji pokreta i brzine), na manifestacijama će biti organizovane i druge sportske i kulturne aktivnosti, shodno mogućnostima i povoljnijoj epidemiološkoj situaciji.\n- Sa puno želje i energije ponovo smo pokrenuli projekat posle godinu dana. Interesovanje je zaista veliko. Praktično nismo ni startovali ni najavili početak, a već sada nam se javljaju novi gradovi i škole, raspituju se da li mogu da se priključe akciji sledeće godine. To nam pokazuje da radimo pravu stvar, uz poštovanje svih mera i odluka lokalnih kriznih štabova. Prilagođavamo se situaciji, bez remećenja suštinske misije našeg projekta. Disciplina, koncentracija i brzina su tri ključne reči koje će pratiti ovaj ciklus – izjavio je Nemanja Ilić, koordinator i idejni tvorac akcije „Brzinom do zvezda”.\nNovi ciklus takmičenja „Brzinom do zvezda” otvoren je šestog aprila na novootvorenom Gradskom stadionu u Vršcu, uz podršku grada Vršca i AK Atina. Takmičilo se više od 50 dece iz 4 škole sa teritorije grada Vršca (Osnovne škole „Mladost“, „Jovan Sterija Popović“, „Olga Petrov“ i „Paja Jovanović“).\nDobili smo i prve pobednike. To su Mateja Radosavljević (OŠ „Mladost“), u kategoriji dečaka i Nevena Stamenković (OŠ „Mladost“), u kategoriji devojčica.\nDan kasnije, sedmog aprila, na Gradskom stadionu grada Ćuprije, uz podršku Sportskog Saveza Ćuprije i OAK Ćuprija, održano je drugo takmičenje sedmog ciklusa „Brzinom do Zvezda”. Učestvovalo više od 60 mališana iz četiri škole sa teritorije grada Ćuprije – osnovne škole „13 oktobar“, „Vuk Karadžić“, „Đura Jakšić“ (gradska) i „Đura Jakšić“ (istureno odelenje).\nNa kraju ovog takmičarskog dana, dobili smo nove pobednike. To su Jovan Jovanović (OŠ Đura Jakšić) u kategoriji dečaka i Nikolina Jovanović (OŠ Đura Jakšić) u kategoriji devojčica do 10 godina.\nNagrade i diplome najuspešnijim učesnicima u Ćupriji uručila je legenda srpske atletike, Dragan Zdravković, dok je kao poseban gost na ovom takmičenju, Ema Đokić (pobednica promo-akcije BDZ u susret EP 2017) uručila zlatne zvezdice šampionima ćuprijskog takmičenja.\nTakmičenje „Brzinom do zvezda” se potom, devetog aprila, preselilo na Gradski stadion u Zemunu, gde je takmičenje održano pod pokroviteljstvom Gradske opštine Zemun. U ime Atletskog saveza Srbije takmičenje je pratio proslavljeni atletičar, svetski i evropski as Emir Bekrić.\nKapiten osmočlane ženske zemunske ekipe za gradsko takmičenje u junu je Lara Kramberger, kojoj je uručena medalja i plaketa, a muške Aleksa Žunić, takođe nagrađen odličjem. Pogledajte kako je sve proteklo:\nČetvrta stanica “Brzinom Zvezda” bili su otvoreni tereni Tehničke škole u Mladenovcu gde se 19. aprila takmičilo šest osnovnih škola – “Sveti Sava”, “Momčilo Živojinović”, “Bora Lazić”, “Kosta Đukić”, “Živomir Savković” i “Bisa Simić”.\nPobednici takmičenja su Milica Jovanović (OŠ “Sveti Sava”) i Aleksa Lukač (OŠ “Momčilo Živojinović”)- Diplome finalistima i zlatne zvezdice šampionima uručio je, nekada domaćin akcija Brzinom do zvezda u Mladenovcu, a danas direktor Beogradske asocijacije za školski sport grada Beograda gospodin Momčilo Stanojković\nDanas je održano takmičenje Telenor Brzinom do zvezda u Mladenovcu ... Učestvovalo je 6 škola i 89 takmičara ...\nPosted by Telenor Brzinom do Zvezda on Monday, April 19, 2021\nSutradan, dvadesetog aprila, takmičenje “Brzinom do Zvezda” preselilo se u Novi Pazar.\nU jakoj konkurenciji od 163 učesnika, iz 18 škola u 3 grada (Novi Pazar, Raška i Sjenica), najkoncentrisaniji, najdisciplinovaniji i najbrži su bili, kod devojčica Belma Kolašinac (OŠ “Rifat Burdžević – Tršo”), a kod dečaka Ali Hasanović (OŠ “Ćamil Sijarić”).\nViše od atletske igre... Danas je Novi Pazar, rekordni 13.put održao akciju Brzinom do zvezda. Koliko se voli poštuje i...\nPosted by Telenor Brzinom do Zvezda on Tuesday, April 20, 2021\nŠesto po redu takmičenje sedmog ciklusa “Brzinom do Zvezda” održano je u dvorištu OŠ “Mladost” uz tehničku podršku AK Novi Beograd.\nNovobeogradski šampion u kategoriji devojčica je Zoja Mandić (OŠ “Mladost”), a u kategoriji dečaka, Dejan Vujović (OŠ “Knjeginja Milica”).\nOdržana šesta po redu akcija Brzinom do zvezda. Opština Novi Beograd, u dvorištu OŠ Mladost uz tehničku podršku AK Novi Beograd, sprovedeno je takmičenje na 35m za osnovce najmnogoljudnije beogradske opštine\nPosted by Telenor Brzinom do Zvezda on Thursday, April 22, 2021\nPobednici u Vršcu, Ćupriji, Zemunu, Mladenovcu, Novom Pazaru i Novom Beogradu su, kao i još 42 dečaka i 42 devojčice, izborili su plasman u veliko „Telenor-super finale“, koje će biti održano u junu 2021. godine u Beogradu.\nNjima će se uskoro pridružiti najbolji učesnici takmičenja “Brzinom do zvezda” koja će se održati u Loznici, Pančevu, Leposaviću, Kruševcu, Nišu, Dimitrovgradu, Zrenjaninu, Čačku, Užicu, Kraljevu, Velikoj Plani, Apatinu i još desetak beogradskih opština. Pored toga, za beogradske đake će 9. i 10. juna na Adi Ciganliji biti organizovan i baraž “Brzinom do zvezda”.\nZa 32 najbolja učesnika finalnog takmičenja (16 dečaka i 16 devojčica), Atletski savez Srbije i Kompanija Telenor, organizovaće atletski kamp “Brzinom do zvezda” u Ježevici kod Čačka.


Vesti online / Vesti / Svet / Zbog čega Pjongjang neće odustati od nuklearnog oružja?\n"Vojna aktivnost niza zemalja stvoriće napetost na Korejskom poluostrvu, Severna Koreja neće odustati od nuklearnog oružja dok oseća pretnju", izjavio je direktor komiteta Ministarstva inostranih poslova Rusije za pitanje neširenja i kontrole naoružanja Mihail Uljanov.\nDa li smanjenje nuklearnog oružja u svetu ide po planu?\n- Slični i čak još intenzivniji diplomatski napori su potrebni kada je u pitanju Severna Koreja. Pritom, treba početi odmah, ne gubeći vreme, ne čekajući da logika konfrontacije potpuno prevlada. Rusiji je nedopustiv nuklearni status Severne Koreje, nuklearna testiranja Pjongjanga i nepoštovanje odgovarajućih rezolucija SB UN. Međutim, ubeđeni smo da razlog za napetost na poluostrvu nije samo nuklearno-raketni program Pjongjanga, već i povećana vojna aktivnost jednog broja regionalnih i posebno neregionalnih država u severoistočnoj Aziji. Očigledno, Pjongjang neće odustati od nuklearnog oružja dok bude osećao direktnu pretnju po svoju bezbednost - izjavio je Uljanov na prvoj sednici komiteta za pripremu konferencije 2020. godine o implementaciji Sporazuma o neširenju nuklearnog oružja u Beču.\nOn je dodao da Rusija nastavlja da preduzima konkretne korake za smanjenje nuklearnog arsenala i da realizacija dogovora o smanjenju strateškog ofanzivnog naoružanja iz 2010. godine ide po planu.\nSVET SB UN: Neće proći bez kazne proba H-bombe\nSVET Pjongjang: Spremni smo za nuklearni odgovor Americi\nSVET "Pređen ključni prag, Kim ima mini nuklearne bojeve glave"


Jovović više nije trener VK Radnički - KRAGUJEVAČKI SPORT\nJovović više nije trener VK Radnički\nPredsedništvo Vaterpolo kluba Radnički Kon Tiki smenilo je na današnjoj sednici trenera prvog tima, Dejana Jovovića. Na sledećoj sednici predsedništva biće promovisan novi trener, a do daljnjeg ekipu će voditi dosadašnji prvi pomoćnik, Uroš Stevanović.\nČelnici Radničkog su se odlučili na ovaj korak, i pored odličnih rezultata i svih pobeda u LEN Euroligi ove sezone, zbog poraza u finalima Super kupa Evrope i Kupa Srbije, kao i zbog gubljenja prvog mesta na tabeli Prve A lige Srbije.\nJovović je u Kragujevac stigao pred start prošle sezone, kao pomoćni trener Dejana Udovičića, od koga je prošlog leta preuzeo trenersku palicu. Za to vreme dao je veliki doprinos osvajanju Kupa Evrope i ostalim uspesima tima, na čemu mu je klub duboko zahvalan.\nSportski direktor Radničkog, Jugoslav Vasović je ovim povodom izjavio:\n„Jovović je dosta toga uradio za Radnički. Klub nije odlučio da ga smeni jer ga smatra glavnim krivcem za prethodne poraze od Zvezde, već više da bi izazvao šok terapiju. On nije jedini krivac za te neuspehe, odgovornost snosimo svi. Ja lično razumem ovu odluku kluba da je lakše zameniti trenera, nego 13 igrača. Imali smo odličnu saradnju, radi se o dobrom treneru, ali, jednostavno, takve stvari se dešavaju u sportu.“


Iako neformalno postoji od 2002. godine, kada je prvi put održan sastanak ministara spoljnih poslova četiri zemlje – Brazila, Rusije, Indije i Kine – na marginama zasedanja Generalne skupštine UN, rođenjem BRIK-a može se smatrati javno saopštenje sa sastanka njihovih šefova diplomatija 15. maja 2008. u Jekaterinburgu.\nKoliko je čvrsta veza ovih zemalja i koliki su dometi njihovih zajedničkih zahteva, iznetih na prvom sastanku? Posle godinu dana, možemo sa sigurnošću reći da se većina od njihovih ciljeva ispunila, ili je na putu ispunjenja. Pođimo redom.\nU Jekaterinburgu je promovisano nekoliko principa, za koje su četiri države smatrale da bi doveli svet u bolji položaj i dali svim narodima izglednije perspektive. Njihovi osnovni stavovi su:\n1. organizovano zajedničko delovanje na stvaranju multipolarnog sveta, jer SAD i EU nisu više u stanju da planetu vode putem razvoja;\n2. promena načina rada Međunarodnog monetarnog fonda, Svetske banke i Svetske trgovinske organizacije, uvažavanje postojanja ekonomskih interesa van G-7 grupe, kao i nepristajanje na dolar kao jedinu svetsku rezervnu valutu;\n3. poštovanje međunarodnog prava i delovanje u okviru reorganizovanih Ujedinjenih nacija.\nKriza američke privrede i recesija u EU, koje je BRIK najavio i koje za posledicu imaju globalnu ekonomsku nestabilnost, potvrdile su sve njihove prognoze. Došlo je do zaoštravanja međunarodnih odnosa širom planete: Gruzija, Severna Koreja, Palestina, Iran, Pakistan, uz Avganistan i Irak, dobrim delom su posledica geopolitičkih promena i stvaranja novih ekonomskih pravila u svetu. Već samo okupljanje četiri zemlje bilo je jasan signal da su unipolarna vremena prošla. Ovi vojni, ekonomski i demografski džinovi svojim sveukupnim kapacitetima stavili su pred svršen čin Ameriku i njene saveznike.\nPosle bezuspešnog pokušaja Amerike da zaštiti svog miljenika Mihaila Sakašvilija u suludom ratu u Gruziji (koji sigurno nije počeo bez znanja i podrške SAD), ali i ocene američkih generala da se rat u Iraku ne može dobiti (sem virtualnom propagandom) i saznanja da se rat iz Avganistana prenosi u Pakistan, nuklearnu silu čija nestabilnost nosi rizike od kojih se diže kosa naglavi, Amerika sa sve NATO-om je priznala da ne poseduje vojne kapacitete kojima je u stanju da kontroliše i kanališe krize koje je uglavnom sama izazivala.\nSlom finansijskog tržišta i ekonomska kriza koja je ubrzo usledila samo su potvrdili činjenicu da koncept izazivanja i upravljanja krizama, koji su Amerikanci decenijama koristili, jednostavno više nije moguć. Novoizabrani predsednik Amerike Barak Obama (zajedno sa američkom elitom) morao je da se brzo prilagodi novim okolnostima i pokuša da stabilizuje američku poziciju na nižem nivou, ovoga puta kao najjačeg ali nikako dominantnog partnera u svetskim odnosima.\nNa samitu u Londonu sazvanom radi zajedničkog rešavanja problema izazvanih svetskom ekonomskom krizom, a u bilateralnim susretima sa čelnicima zemalja BRIK-a, Obama je zatražio njihovu pomoć u rešavanju problema sa nuklearnim izazovima iz Severne Koreje i Irana, kao i pomoć u borbi protiv svetskog terorizma (čitaj: Al Kaide). Njegove izjave da samo udruženi mogu rešavati najveće svetske izazove jasno potvrđuju da je BRIK ostvario prvi od svojih zahteva: svet je multipolaran.\nDrugi od zahteva BRIK-a odnosio se na promenu ekonomsko-finansijskog funkcionisanja svetske privrede. Aktuelna kriza daje za pravo ocenama da je sazrelo vreme za detaljno preispitivanje i reviziju međunarodnih ekonomskih odnosa. Hitno sazivanje raznih samita, pre svega onog velikog u Londonu, bilo je samo povod da se u glavnim svetskim finansijskim institucijama povede dijalog o novom svetskom ekonomskom ustrojstvu, pri čemu će se voditi računa o svim članicama svetske zajednice, a ne samo o najrazvijenijim zemljama. U toku su pregovori "iza zavese" o promenama u svim relevantnim svetskim ekonomskim institucijama: MMF-u, Svetskoj Banci i STO. Ovoga puta, sigurno će biti uvaženi zahtevi ne samo velikih igrača, već će i zemalja iz G-20. Skidanje dolara sa trona jedine svetske valute već uveliko traje: ugovori između zemalja BRIK-a sada su uglavnom u nacionalnim valutama. Kako su dogovorili predsednici ovih država, više desetina milijardi dolara vredni ugovori biće isplaćivani u njihovim valutama, potvrđujući rešenost da se istraje u nameri da se neke od valuta ovih zemalja nađu u korpi rezervnih svetskih valuta, uz dolar i evro. U MMF-u u toku su razgovori da se eventualno za novu svetsku rezervnu valutu promovišu specijalna prava vučenja, kao neka vrsta svetske nadnacionalne monete.\nTime je svakako stavljena tačka na američku totalnu dominaciju u svetu finansija koju su SAD koristile, a kako se ispostavilo i zloupotrebili, u svoju korist, odnosno na štetu ostatka sveta.\nZa sada se najmanje postiglo u ponovnom promovisanju UN kao glavne međunarodne institucije, odgovorne za mir u svetu i poštovanje međunarodnog prava. Pregovori o prekomponovanju pre svega Saveta bezbednosti UN, koji traju i desetak godina, još nisu značajno odmakli od početka. Razlog je svakako interes pojedinih stalnih članica Saveta bezbednosti da se u taj organ kooptiraju njihovi favoriti Japan i Nemačka, ili Brazil i Indija, uz još neke zemlje. No, kako se radi o zaista suštinskoj odluci, koja bi mogla da bitno utiče na mir u svetu, mora se uvažiti vreme potrebno za takvu promenu. Za Srbiju je veoma značajno da su sve zemlje BRIK-a podržale njen suverenitet na celokupnoj, međunarodno (UN) priznatoj teritoriji. Rusija, Brazil i Kina takođe su dostavile svoje argumente Međunarodnom sudu pravde u Hagu u prilog tumačenja međunarodnog prava koje zastupa i Srbija.\nVeoma je interesantno i izbegavanje čelnika zemalja BRIK-a da svoje povezivanje za sada čvršće institucionalizuju, jer ima se utisak da zaziru od pomisli da bi neko mogao to da shvati kao stvaranje novog bloka koji brine pre svega o sopstvenim interesima, kako je to bilo sa svim ranijim blokovima. To je jasan signal da ove zemlje žele da iskoriste svoje potencijale tako da se razvijaju, a da pri tome što manje ugrožavaju interese manje razvijenog sveta i da što manje iritiraju sadašnje velike igrače. Sam nagoveštaj mogućeg čvršćeg povezivanja ovih zemalja/civilizacija bio je dovoljan da dosadašnje vodeće evroatlantske države njima priznaju ravnopravnost u svim svetskim poslovima. Zato je i najavljeni samit ovih zemalja vrlo interesantan, jer će pokazati stepen objedinjenosti njihovih učesnika.\nŠta za to vreme radi Amerika? Glasajući na predsedničkim izborima za netradicionalnu ličnost, Baraka Obamu, američki narod i njegova elita pokazali su spremnost (uprkos velikim otporima unutar samih SAD) da se prilagode novonastalim okolnostima. Suočen sa velikim problemima u domaćoj ekonomiji kao prioritetnim problemima, Obama je ipak počeo da gradi i nove odnose sa svim relevantnim faktorima u svetu. Zanemarivši u ovom trenutku redefinisanje odnosa sa saveznicima (EU, Japan, Kanada), u kojima svakako ima manjih ili većih trzavica, kao i sa zemljama nenaklonjenim Americi (većina muslimanskog sveta, deo Južne Amerike), pogledaćemo njegovu strategiju sa zemljama BRIK-a.\nStavljajući u prvi plan "resetovanje" odnosa sa Rusijom, jedinim pravim konkurentom i suparnikom u vojnom pogledu, Obama i njegov tim to vide kao najveći zalog sopstvene bezbednosti, a u isto vreme pokazuju da u nekim drugim sferama (ekonomija) imaju važnije partnere i time umanjuju sveobuhvatnu važnost Rusije i njen položaj prema ostatku planete. Ponovno pokretanje pitanja razmeštaja antiraketnog štita u Češkoj i Poljskoj i priče o širenju NATO-a na istok više deluju kao Obamin ustupak jastrebovima u američkoj vojsci i politici, nego kao ozbiljno razmišljanje o novom većem zaoštravanju odnosa. Pregovori o smanjenju atomskog naoružanja i pomoć Rusije u antiterorističkom ratu i rešavanju nuklearnih pretnji iz Severne Koreje i Irana, u ovom trenutku je daleko važnije od bilo kakve stvarne konfrontacije sa ojačanom Moskvom.\nKinu nova američka administracija doživljava kao svog najvažnijeg ekonomskog partnera, ali i glavnog takmaca za sveukupnu poziciju broj 1. Zato nije čudo što se Obama posle sastanka u Londonu često telefonom čuje sa predsednikom Kine Huom Đintaom, a državni sekretar Hilari Klinton prilikom boravka u Kini ni ne pominje ljudska prava (za čije je kršenje administracija Bila Klintona često optuživala Peking), zarad popravljanja odnosa sa najvećim kupcem američkih državnih obveznica (768 milijardi dolara). Poseta američkog ministra finansija Timotija Gajdnera kineskoj prestonici i njegovi razgovori sa predsednikom Huom Đintaom samo su uvod u prvu stratešku konferenciju o američko–kineskoj ekonomskoj saradnji, koja će biti održana u julu. Sve ovo su znaci koji pokazuju nameru Amerike da se što više poveže sa jednom od retkih komunističkih zemalja.\nObamin poziv predsedniku Brazila da posle isteka sadašnjeg mandata postane predsednik Svetske banke, svedoči da Amerika želi da opet uspostavi dobre odnose sa Brazilom, džinom iz do skoro zanemarene Južne Amerike (smatralo se da tamošnje američke interese niko ne može da ugrozi). Brazil je u međuvremenu postao i neprikosnoveni lider kontinenta, pa su Americi dobre međusobne relacije sa ovom državom prilika da se opet predstavi kao prijatelj celog regiona i zaštitnik njihovog interesa.\nAmerika već veoma dugo gradi dobre odnose sa Indijom, što je kulminiralo ugovorom o zajedničkom korišćenju nuklearne energije u mirnodopske svrhe. Velika američka ulaganja u privredu Indije i njeno perspektivno tržište znače uvažavanje činjenice da se zemlja sa preko 1,2 milijarde veoma mladog stanovništva (prosek starosti 27 godina) posmatra kao potencijalno koristan i uticajan saveznik.\nTaktika da svaku zemlju BRIK-a što više veže za sebe i time uspori jedinstveni nastup njihovog međudržavnog saveza, legitiman je odgovor Amerike koja je počela čak i da zazire od mogućeg razvoja događaja koji bi vodili nekoj vrsti njene izolacije. Sudbina dolara najbolje dokazuje da se do skoro nezamislivo može desiti.\nPošto smo, sasvim sigurno, na početku novog pozicioniranja ovih, ali i drugih svetskih polova (EU, muslimanske zemlje), u narednim godinama izbistriće se nova geopolitička situacija kao preduslov daljem privrednom razvoju, stabilnom na srednji rok. No, kako nas u 21. veku očekuju nove supertehnologije koje će otvarati nove razvojne perspektive, to su i geopolitički odnosi podložni brzim revizijama, u skladu s ovladavanjem tim tehnologijama.\nKako smo mi dočekali prvu godišnjicu BRIK-a? Čini se da je u Srbiji, nakon razočaranja u brzinu pristupanja EU, sazrela svest da pored Rusije, koja nam je najvažniji partner u očuvanju teritorijalne celovitosti, potencijalno važne saradnike predstavljaju i druge zemlje BRIK-a koje, osim političkih interesa da se na primeru Kosmeta odbrani svetski pravni poredak, imaju i ekonomske interese da preko saradnje sa našom skromnom privredom zajednički nastupe u EU, a pogotovo na ruskom tržištu, zbog već poznatih pogodnosti koje Srbija ima. Vlast u Srbiji konačno je posle desetogodišnje pauze počela ozbiljno da o tim mogućnostima razmišlja, upoznaje domaću javnost i pravi prve praktične korake.


Comtrade prvi na svetu lansirao bankarsku aplikaciju za Viber - Biznis i Finansije\nHome\tVestiEkonomija\tComtrade prvi na svetu lansirao bankarsku aplikaciju za Viber\nby bifadmin 25. novembra 2016.\nAutomatizovana bankarska platforma omogućava njenim korisnicima da bezbedno prebacuju novac sa jednog na drugi račun, provere stanje na bankovnom računu, vrše konverziju novca, šalju novac i pristupe drugim bankarskim uslugama i to samo klikom na dugme na svom mobilnom telefonu.\nOva inovacija predstavljena je u okviru lansiranja Viber-ove, nove poslovne platforme „Javni nalozi“, u beogradskom Startit Centru.\nNova Viber-ova poslovna platforma „Javni nalozi“ nudi paket rešenja kompanijama da stupe u kontakt sa svojim aktuelnim i budućim korisnicima putem razmene poruka i bogatog interfejsa, koji se mogu prilagoditi najrazličitijim potrebama bilo koje kompanije.\nComtrade Digital Services je globalna IT kompanija, lider u oblasti razvoja softverskih rešenja i pionir na području rešenja za e-bankarstvo još od 1998. godine. Na području FinTech-a razvija mnogobrojna rešenja za finansijsku industriju koja je povezana sa digitalnim bankarskim sistemom zemalja regiona, usklađena sa zakonima. Kompanija nudi strateško partnerstvo kompanijama u okviru moderne industrije finansija pružajući nova i inovativna rešenja u sektoru digitalne ekonomije i bankarstva.


Beogradska nedelja dizajna u elitnom društvu - Bizlife.rs\nBeogradska nedelja dizajna u elitnom društvu\n11:47 Beograd, 06/12/2011\nBeogradska nedelja dizajna (BND) postala je član Biroa evropskih dizajn asocijacija (Bureau of European Design Associations), saopštili su predstavnici beogradske manifestacije.\nBND je, kako je navedeno, prvi festival ove vrste iz jugoistočne Evrope koji je postao član ugledne organizacije među više od 40 dizajn udruženja, regionalnih i nacionalnih centara za promociju dizajna i obrazovnih institucija koji pokušavaju da ukažu na značaj dizajna i podignu svest javnog mnjenja o dizajnu kao pokretaču inovacija u Evropi.\nPredsednik Biroa evropskih dizajn asocijacija Debora Davton izrazila je zadovoljstvo što se Beogradska nedelja dizajna pridružila toj organizaciji ,,u vreme kada dizajn, kao nosilac inovacija, dobija bez presedana priznanje na evropskom političkom nivou“.\n,,Beogradska nedelja dizajna je moćna dizajn platforma u regionu i veoma me raduje naš zajednički rad na ovim velikim političkim izazovima i proširivanje znanja o srpskom dizajnu“, dodala je ona.\nOsnivač BND-a Jovan Jelovac istakao je da je Beogradska nedelja dizajna, ne samo jedini član Biroa evropskih dizajn asocijacija iz jugoistočne Evrope, nego i jedini festival na svetu koji je primljen u ovo ekskluzivno društvo najvažnijih svetskih strukovnih i nacionalnih udruženja dizajna.\n,,Bilo je potrebno skoro 10 godina napornog rada na najvišem nivou i promena percepcije uloge festivala u modernom društvu da Beograd dobije ovakvo priznanje“, ocenio je Jelovac.\nOn je dodao da je radost još veća, jer se u slučaju BND-a radi o privatnoj inicijativi, festivalu koji je ,,rezultat neprofitnog rada udruženja građana sa vrlo malom podrškom grada i skoro nikakvom podrškom države, koji ovim pokazuje jedan novi mogući model razvoja kulture i poslovanja“.\nBiro evropskih dizajn asocijacija osnovan je 1969. kao jedinstveno telo koje zastupa interese evropske dizajn zajednice prema državnim i međunarodnim institucijama na evropskom nivou kako bi osigurala stalnu vezu između svojih članova i organa Evropske unije, pospešila njihovu saradnju i promovisala vrednosti dizajna i inovacija kao važnih segmenata evropske ekonomije.\nNedavno je od strane Evropske komisije osnovan i Evropski odbor za dizajn (European Design Leadership Board), koji broji 15 članova iz redova institucija za promociju dizajna, među kojima je i Biro.


Mihajlović vraća Stojkovića u reprezentaciju | MEĐUNARODNI RADIO SRBIJA Skip to main content\nYou are hereNaslovna » Mihajlović vraća Stojkovića u reprezentaciju\nMihajlović vraća Stojkovića u reprezentaciju\nUto, 19/06/2012 - 11:34 -- MRS\nSelektor fudbalske reprezentacije Srbije Siniša Mihajlović najavio je da će u nacionalni tim vratiti golmana Partizana Vladimira Stojkovića. U tri utakmice na nedavnoj mini turneji imali smo tri golmana i ako izuzmem mladog Aleksića, pred kojim je vreme, moram priznati da sam više očekivao od Brkića i Kahrimana. Zato sam razgovarao sa Stojkovićem i rekao mu da računam na njega, rekao je Mihajlović za dnevni list Sport. Stojković je dugo bio prvi golman reprezentacije, a mesto u timu izgubio je posle napada huligana u Đenovi. Posle toga branio je samo dva puta za Srbiju - na gostovanju u Meksiku i protiv Jermenije na Kipru. On je do sada gol Srbije čuvao 39 puta. Istovremeno, Mihajlović je najavio da u kvalifikacijama za SP u Brazil ne računa na Nikolu Žigića i Marka Pantelića, dok će poziv Milošu Krasiću zavisiti od forme u kojoj bude igrao.\nRazgovor sa Teslom: Čovek kosmičke vizije (prvi deo) Razgovor sa Teslom: Čovek kosmičke vizije (drugi deo) Skupština Srbije i sutra o amandmanima na obrazovanje ''Kvartet'' dobio raskid ugovora sa Zvezdom Rekonstrukcija – za i protiv Mala matura na velikom ispitu Peci podneo ostavku zbog Tačijevih kritika Nova majstorija Nejmara u pobedi Brazila nad Meksikom Preporučujemo emisije


Sve publikacije, Mere presretanja komunikacije i zadržavanja podataka iz perspektive Strazbura i propisa i prakse u republici Srbiji\nVaša lokacija / Beogradski centar za bezbednosnu politiku / Publikacije / Sve publikacije / Mere presretanja komunikacije i zadržavanja ... /\nAutor: Dušan Ignjatović\nBroj preuzimanja: 2886\nU ovom tekstu Dušan Ignjatović daje prikaz uticaja mera tajnog prikupljanja podataka na pitanja privatnosti kroz navođenje međunarodnog zakonskog okvira, zakonskog okvira u Srbiji i ulogu Evropskog suda za ljudska prava u Strazburu, i domaće sudske prakse. Autor ističe da delovanje u cilju rešavanja bezbednosnih prepreka ne sme ugrožavati osnovna ljudska prava.Pored evidentnog porasta bezbednosnih izazova, demokratska država je dužna da obezbedi pravila pod kojima će se postupci posebnih dokaznih radnji sprovoditi tako da ne ugrožavaju i zaštite građane.\nU prvom, uvodnom delu autor iskazuje okvir i opšte ciljeve svog rada. U drugom delu daje prikaz međunarodnog okvira, ukazuje na najvažnije međunarodne akte, poput Međunarodnog pakta o građanskim i političkim pravima i Evropske konvencije o ljudskim pravima. Autor navodi i objašnjava uslove koji moraju postojati da bi se članovi Konvencije koji regulišu pitanja uticaja na privatnost mogli primeniti. Paralelno, sažeto prikazuje sudske slučajeve relevantne za ovo pitanje. Daje objašnjenje i primere pojavnih oblika mešanja u privatnost - Tajnog nadzora i prikupljanja, pohranjivanja i objavljivanja podataka.\nTreći deo daje prikaz ustavnog i zakonskog okvira i sudske prakse u Srbiji. Bavi se posebnim dokaznim radnjama regulisanim odredbama Krivičnog zakona i njihovim uticajem na privatnost kao i uslovima pod kojima mere mogu biti primenjene. Autor daje detaljno objašnjenje oblika posebnih dokaznih radnji - Tajnog nadzora komunikacije, Tajnog praćenja i snimanja, kompjuterskog pretraživanja podataka. Navodi relevantne aktere i mere nadzora i kontrole u Republici Srbiji. Završava dovođenjem u vezu sprovođenje posebnih dokaznih mera i slobode izražavanja navođenjem slučajeva relevantnih za ovo pitanje.


„Program Y“ – Trening za školsko osoblje – OSVIT\n„Program Y“ – Trening za školsko osoblje\n“Program Y – mladi – Inovativni pristup u prevenciji rodno zasnovanog nasilja i promociji zdravih životnih stilova mladića i devojaka” je akreditovani trodnevni program za stručno usavršavanje zaposlenih u obrazovanju, namenjen školskom osoblju srednjih škola.\nProgram Y je namenjen edukatorima/kama, nastavnom osoblju, stručnim saradnicima/ama, omladinskim radnicima/ama odnosno svima zainteresovanima za rad sa mladima po pitanjima prevencije nasilja i posebno rodno zasnovanog nasilja, o rodnoj ravnopravnosti i osporavanju štetnih rodnih normi, kao i o sekualno-reproduktivnom zdravlju i prevenciji (zlo)upotrebe droga i alkohola.\nSeminar je realizovan 25.9-27.9.2020. u okviru projekta „FAIR III za mlade“ koji sprovodi Udruženje Romkinja Osvit, u partnerstvu sa Udruženjem Romkinja Nada. Projekat je nastao u okviru programa „Za aktivnu inkluziju i prava Romkinja na zapadnom Balkanu – FAIR III“ koji sprovodi CARE International Balkans, uz finansijsku podršku Austrijske razvojne agencije i Češke Republike.\nOpšti (dugoročan) cilj kojem ovaj projekt doprinosi:\nDoprinos povećanju kapaciteta organizacija civilnog društva, mladih i drugih ključnih aktera u zajednici da primenjuju i promovišu rodnu ravnopravnost, zdravlje, zdrave stilove života i nenasilje koristeći testirane modele i pristupe.\n1. Obučiti 20 mladih iz Niša i Aleksinca za TOT trenere po YMI programu\n2. Upoznati 200 mladih iz 5 srednjih škola iz Niša i Aleksinca po LSE programu koji će nastaviti da ga promovišu među mladima u svojim sredinama\n3. Upoznati 20 odraslih lidera/ki, nastavnika i predstavnika ustanova i institucija iz Niša i Aleksinca sa programom Y kako bi nastavili da ga primenjuju u svom radu\nCiljna grupa: 200 mladih srednjoškolaca/ki i profesora.


DOKAZI DA SU U KANADI IZDAVANI PASOŠI CRNE GORE\nuz veliku zahvalnost g-đi Branki Cerović iz Crne Gore, potomku crnogorskog iseljenika u Kanadi Milovana Cerovića, u čijem vlasništvu je danas ovaj pasoš\nPrilikom sasvim slučajne korespondencije ovog web portala sa Crnom Gorom, na uvid nam je poslat pasoš Kraljevine Crne Gore, kao i jedna od stranica đe se PRVI PUT JAVNOSTI NA VIĐENJE nudi i štambilj Crnogorskog Kraljevskog Konzulata u Kanadi, odnosno, u Kvebeku. Ovo je prvi put da se javnosti prezentuje izgled ovog pečata.\nNakon uvida u prve stranice pasoša, došli smo do do dokaza da su u Kanadi prije 1918. godine crnogorskim državljanima na radu i boravku u Kanadi izdavani i crnogorski pasoši, što se može viđeti i na osnovu ovog predočenog dokumenta. Na prvoj stranici đe je bilo predviđeno mjesto za fotografiju nosioca pasoša vidi se ovjera od stane konzula koji je tada službovao i štitio interese Crne Gore u Kvebeku, Kanada\nTakođe, na stranici đe se uvode podaci o mjestu izdavanja pasoša navodi se Kvebek, Kanada, a kao ovlašćeno lice se upisuje Konzul Kraljevski Crne Gore u Kvebeku, Kanada. U ovom slučaju, radi se o konzulu Crne Gore u Kanadi Eugine Corriveau.\nCrnogorska javnost, kao ni naučno-akademska elita, nijesu mnogo znali o ovoj ličnosti, kao ni o faktima iz odnosa Crne Gore i Kanade, pa će i ovaj portal, kao i do sada nastaviti da prezentuje činjenice iz naše slavne prošlosti.


Bijeli hljeb | bedrudingusic\nZahtjevi zastupnika iz prošlog saziva za primanje plaća u narednih godinu dana, odnosno primanje takozvanog “bijelog hljeba” je kulminacija moralnog ponora jedne parazitske vlasti koja izaziva gnušanje i prezir bosansko-hercegovačke javnosti . To nije samo udar na budžet Federacije već i džep svih b-h građana.\nDok jedan dio građana poslije katastrofalnih poplava nema ni krova nad glavom , dok mnogi đaci sjede u trošnim klupama i smrzavaju se, više od 50 bivših parlamentaca zahtjevaju plaću godinu dana i to u iznosu koji je funkcioner imao u trenutku prestanka mandata. Dakle, pojedini i po nekoliko hiljada maraka.\nOvakva drskost je odraz nedostataka empatije i zdravog razuma bivših zastupnika u njihovom ličnom odnosu na tešku ekonomsku situaciju u kojoj se nalazi armija nezaposlenih građana, otpuštenih radnika, osiromašenih i poniženih.\nZahtjevamo od Administrativne komisije Zastupničkog doma Federalnog parlamenta da javno objave imena i prezimena svih zastupnika koji su tražili “bijeli hljeb” kao i onih stranaka iz čijih redova dolaze. Te iste stranke su nakon protesta u februaru pljuštale sa obećanjima o ukidanju privilegija političarima.\nSimptomatično je da političke stranke u vlasti, čiji budžeti nisu zanemarljivi, ne preuzimaju nikakvu odgovornost i obavezu u staranju o bivšim parlamentacima, kao njihovi poslodavci, već se čitav teret prebacuje na teret Federacije.


Posao - Recept za dobru firmu\nSvaki posao se sastoji od dva bitna segmenta, čiji redosled i prioritet zavisi od faze u kojoj se konkretan posao nalazi, a to su:\nKada je u pitanju nov posao, prioritet je preduzetništvo – jer tada tražimo način kako da realizujemo neku svoju poslovnu ideju i spremni smo da rizikujemo i da u nju uložimo sredstva, znanje i vreme. Procenu da li neki posao ima šanse na tržištu, analiziramo bilo po osećaju i uverenju ili putem neke realne analize tržišta i našeg planiranog posla. Tu često nastaje problem, jer osim svih objektivnih problema, postoji i realan hir tržišta koje može da ne prihvati i najbolji i najrealniji posao i obrnuto pa zato u poslu i nema garancija za uspeh.\nU igrama na sreću procentualno mnogo više pobeđuju ljudi koji znaju kako se one igraju, ista situacija je i sa poslom. Zato je logika da naučite da radite i vodite posao, jer to poslu daje znatno veće šanse na uspeh. U ta važna znanja spada i kontrola poslovanja , kao i kako se ona u praksi realizuje, zato što i najbolja poslovna ideja neće biti uspešno realizovana na tržištu, ukoliko firmu koja je realizuje ne budemo vodili i ne budemo kontrolisali njeno poslovanje na pravilan način.\nKod poslova koji već postoje, tj. kod firmi koje već rade, prioritet predstavlja kontrola poslovanja – da bismo znali kako poslujemo i da li se posao odvija onako kako smo planirali. To radimo uz pomoć analize poslovanja, definisanja poslovnih procedura, uvođenja različitih standarda poslovanja i sl. Problem nastaje kada se firme ne bave onom drugom neophodnom poslovnom aktivnošću, tj. preduzetništvom, što znači: stalnim analiziranjem tržišta, konkurencije i potreba kupaca, kao i konkretnim pokušajima da putem novih poslovnih ideja i poslova, tj. preduzetništvom, kontinuirano zadrže svoju poziciju na tržištu, nudeći kupcima nove proizvode i usluge, štiteći se na taj način od postojeće konkurencije i od inovativnih i agresivnih firmi koje pod boljim uslovima nude nove ili usavršene postojeće proizvode.\nKada god se vaša firma nalazi u stabilnoj poslovnoj situaciji i mislite da samo treba da radite postojeći posao, realnost je da vas neko već ugrožava sa potpuno novim proizvodom, koji je superioran u odnosu na vaš proizvod. Retki su proizvodi koji ovaj problem nemaju – pogledajte samo stare fudbalske utakmice i videćete da tri četvrtine svetskih kompanija koje su se reklamirale u tom trenutku, danas više ne postoji, jer niko tada nije mogao da im objasni da im pretiti opasnost od tada novih tehnologija i firmi koje su se tek osnivale.\nSituaciju u Srbiji dodatno komplikuje i mentalni sklop vlasnika srpskog preduzeća, koji smatra je da je on tu firmu osnovao i da se on u taj posao najbolje razume. On nema nikoga sa kime bi mogao da se posavetuje o vođenju svoga posla, jer smatra da su svi nepošteni i da hoće da ga prevare, kao i da niko ne može da unapredi poslovanje njegove firme, a sve i da može, on to nikada ne bi dozvolio – po cenu da mu firma i propadne, jer bi to srušilo njegov autoritet i neprikosnovenu poziciju u firmi, koja mu je važnija i od same firme.\nU srpskim firmama nije prepoznata potreba da za vas rade najbolji i najstručniji kadrovi na tržištu. Često vlasnik ili menadžer misle da sve znaju i da mogu sve sami, a posao je timski sport i trebaju Vam najbolji saigrači. Postavlja se pitanje zašto je to tako logično i očigledno u sportu, a u poslu nije.


Zvezda zadala JOŠ JEDAN težak udarac Partizanu! - Sportske.net\nZvezda zadala JOŠ JEDAN težak udarac Partizanu!\nPravi potop Partizana danas u ''Zemunelu''...\nZvezda otkazala proslavuKrstajić - Podrška Bjekoviću, rakija Mesiju i drugovima!''PETARDA'' u ''Zemunelu'' - Joveljić NAPUNIO mrežu Partizana!''PETARDA'' u ''Zemunelu'' - Joveljić NAPUNIO mrežu Partizana!Partizanovo saučešće zbog smrti Zvezdinog navijača\nPosle Zvezdinih omladinaca koji su tokom prepodneva deklasirali vršnjake iz Partizana sa 5:2 usred ''Zemunela'', i Zvezdini kadeti su zatim na istom mestu slavili u derbiju 24. kola Kadetske lige Srbije!\nOvoga puta bilo je 3:1 u korist Crvene zvezde, a za utehu crno-belima je pogled na tabelu, na kojoj ipak imaju četiri boda prednosti u odnosu na najvećeg rivala.\nPrvo poluvreme obeležio je vodeći pogodak Crvene zvezde koji je postigao Stefan Mihajlović u 25. minutu, a vođstvo crveno-belih je anulirao Maksimović u 62. minutu, za izjednačenje na 1:1.\nAli, ostatak utakmice ponovo je u znaku ekipe Ognjena Koromana. Prvo je Stefan Mihajlović već u 65. minutu vratio prednost Zvezdi, a sve dileme oko pobednika je rešio Vukmanović u 72. minutu meča - 1:3 u ''Zemunelu''.\nPosle ovakvog epiloga u derbiju, OFK Beograd je i sa utakmicom manje ostao usamljen na prvom mestu sa 54 boda, tri više od drugoplasiranog Partizana, a Zvezda se probila na treeće mesto sa 47 osvojenih bodova.


Bajatović: Istina da ima protivnika “Južnog toka” | ENERGETIKArs.com\nNalazite se na Home » Gas » Bajatović: Istina da ima protivnika “Južnog toka”\nBajatović: Istina da ima protivnika “Južnog toka”\nObjavljeno: 08:57, 2. Aprila 2013.\nBEOGRAD, Direktor “Srbijagasa” Dušan Bajatović rekao je da protivnika gasovoda “Južni tok” ima, ne samo u Srbiji, nego i u Evropi, jer postoje različita shvatanja energetske zavisnosti od Rusije.\nKometarišući navode da opstrukcije pojedinaca iz vlasti ugrožavaju gasni sporazum Srbije i Rusije i realizaciju “Južnog toka”, Bajatović je za “Blic” naveo da su svi učesnici u izgradnji ovog gasovoda ispoštovali definisane rokove.\n“Do kraja 2015. godine dionica `Južnog toka` kroz Srbiju će biti kompletirana. Nema nikakvog kašnjenja”, rekao je Bajatović i dodao da utvrđeni rokovi “i dalje stoje”.\nOn je precizirao da je idejni projekat pripremljen i biće predat ruskom “Gaspromu”, do 30. juna bi trebalo da bude završen glavni projekat, a potom slijede tenderi za nabavku cijevi i kompresorskih stanica.\nOčekuje se da izgradnja gasovoda kroz Srbiju počne u decembru ove ili u januaru iduće godine. Gasovod “Južni tok” prolaziće kroz Bugarsku, Srbiju, Mađarsku, Grčku, Sloveniju, Hrvatsku i Austriju, a jedan krak će ići i u Republiku Srpsku. Dugačak je 3.600 kilometara i počinje u Rusiji, a prolazi ispod Crnog mora.\n“Južni tok” kroz Srbiju u dužini od 411 kilometara koštaće 1,9 milijardi evra, sa 60 milijardi metara kubnih gasa.\nSrpska bi trebalo da izgradi gasovod dužine 480 kilometara, kapaciteta 1,5 milijardi metara kubnih i da ga spoji sa krakom “Južnog toka” u Srbiji. Iz Srbije krak će u Srpsku ući kod Zvornika, odakle će biti usmjeren prema Bijeljini i drugim gradovima.


Vesti – Strana 3 – Upravljanje promenama\nKada se diskutuje o tome kakva su nam znanja i veštine danas potrebni da bismo razumeli sve brže promene koje se oko nas dešavaju i u skladu sa njima uspešno obavljali svoj posao, u najširoj javnosti se gotovo po pravilu akcentuju potrebe privatnog sektora.\nSuprotno pojednostavljenoj slici koja se posebno nameće u medijima da proces optimizacije i restrukturiranja u javnoj upravi, kao najvažnijeg segmenta aktuelnih reformi, počinje i završava smanjenjem broja državnih organa i institucija i zaposlenih u njima\nGrupa za podršku upravljanju promenama održala je u utorak, 3. aprila 2018. godine u prostorijama Nacionalne akademije za javnu upravu trening Primena koncepta upravljanja promenama u izradi operativnog plana za sprovođenje mera iz Akcionog plana za optimizaciju u poljoprivredi za zaposlene u Upravi za agrarna plaćanja i Upravi za trezor.\nEdukacija javne uprave je od najveće važnosti\nReforma javne uprave je apsolutni prioritet kako za Vladu Republike Srbije, tako i za naše ministarstvo. Država u svakom smislu mora da bude u potpunoj službi svojih građana, posebno\nprivrede ili, u našem slučaju, poljoprivrede\nPreduslov za uspešne reforme su kompetentni ljudi\nKrajnji cilj aktuelne reforme javne uprave je pružanje efikasnih usluga građanima i privredi. Osnova za relizaciju tog cilja jeste kreiranje i primena odgovarajućih propisa, a aktuelni primeri su promena upravnog postupka, inspekcijskog nadzora i regulatorne promene u razvoju elektronske uprave.\nPodrška Nacionalnoj službi za zapošljavanje u procesu optimizacije – Trening Upravljanje promenama\nGrupa za podršku upravljanju promenama održala je u četvrtak, 15. marta 2018. godine, u prostorijama Nacionalne akademije za javnu upravu trening Upravljanje promenama, namenjen zaposlenima u Nacionalnoj službi za zapošljavanje.


Evropska centralna banka preduzima mere da pomogne borbu protiv koronavirusa | N1 Srbija\nEvropska centralna banka preduzima mere da pomogne borbu protiv koronavirusa\n11.03.2020. |12.44 |\nPredsednica Evropske centralne banke Kristin Lagard izjavila je da je Evropa u riziku od velikog ekonomskog šoka razmera globalne ekonomske krize iz 2008. godine, ako lideri ne budu preduzeli hitne mere da ublaže ekonomske posledice epidemije koronavirusa, naglašavajući da će njena insitutucija preduzeti prve korake već u četvrtak.\nLagard je evropskim liderima u telefonskom razgovoru rekla da će bez koordinirane akcije, Evropa imati scenario od pre deset godina, a da će pravovremeno reagovanje šok učiniti privremenim, prenosi Blumberg neimenovani izvor.\nLagard je zvaničnicima Evropske centralne banke poručila da obezbede sve moguće alatke u borbi protiv krize, posebno super jeftine pozajmice, kako bi obezbedili likvidnost tržišta i stalne izvore kreditiranja, navodi isti izvor. Ona je pak istakla da centralne banke mogu obezbede ovakve uslove samo ako ih podrže vlade, u nameri da omoguće bankama da daju kredite privrednicima u pogođenim oblastima.\nPredlozima Lagardove prethodila je odluka centralne Banke Engleske da snizi referentnu kamatnu stopu za 50 procentnih poena, kako bi preduzećima omogućila da uzimaju kredite po najpovoljnijim uslovima.\n"Nije isključeno i dodatno snižavanje kamatnih stopa. Nema razloga da se ponovi kriza iz 2008. godine, ako budemo preduzeli prave mere", rekao je guverner engleske centralne banke Mark Karni.\nEkonomisti kažu da mere Evropske centralne banke uključuju program dugoročnih kredita kompanijama i domaćinstvima po negativnoj kamatnoj stopi, što znači da im banka praktično plaća da uzmu pozajmice. To bi trebalo da ohrabri mala i srednja preduzeća da uzmu pozjamice kako bi ostala likvidna, jer je virus poremetio lanac snabdevanja, putovanja i potrošnju.\nECB bi refernetnu kamatnu stopu mogla bi da smanji za 10 procentnih poena, s obzirom da je sada rekordno niska, i iznosi minus 0,5%. Slične mere preduzele su i američke Federalne rezerve i Banka Kanade. Stručnjaci, međutim, misle da je recesija u evrozoni neizbežna u prvih 6 meseci ove godine.\nItalijanski ministar finansija izjavio je da je Italija spremna da izdvoji 25 milijardi evra kako bi ublažila posledice epidemije koronavirusa.\nEvropska centralna banka kristin lagard koronavirus\nSkupština grada u Centru Sava, usvojene odluke tokom vanrednog stanja 16:13 h\nJoš jedna osoba preminula od koronavirusa, 54 novozaražena 14:50 h\nKoronavirus je samo okidac za ono sto je bilo neizbezno. Da nije bilo virusa desilo bi se nesto drugo. Kamatne stope su na istorijskom minimumu i nema vise prostora za neko ozbiljno smanjivanje. Centralne banke vec dve decenije stampaju bez prestanka i dovele su sebe u poziciju da ostanu bez municije. Situacija u kojoj duznici vracaju manje nego sto su duzni, a stedise dobijaju manje nego sto su ulozili nije odrziva i nema ekonomiste koji moze da predvidi sta ce se na kraju izroditi iz takve nakaradne situacije, koja nikada do sad nije vidjena. Bojim se da ce posledice biti na nivou depresije a ne recesije.\nBLOG UŽIVO: Od EU Srbiji 70,2 miliona evra, od juna redovni polasci Srbija voza\nRZS: Uvoz i izvoz pali za 5,9 odsto u odnosu na prošlu godinu 13:27 h


Jovičića ne brine moskovski minus - Sportske.net\nDefanzivni vezista Crvene zvezde smatra da je najvažnije da njegov tim nema rezultatski minus pred revanš u Moskvi.\nZvezda nastavila proboj ka TOP 100 na UEFA rang listi!UEFA pokrenula postupak protiv Crvene zvezde!Koji je najskuplji tim u 1/16 finala LE i gde su na ovoj tabeli Zvezda i Partizan?Zvezda(n) očekuje 20 miliona od transfera! Primetio i Partizanovu nemoć...Zvezda - Šta to muči Krstičića?\nFudbaleri Crvene zvezde remizirali su bez golova sa CSKA u prvom meču 1/16 finala Lige Evrope. Sudeći na osnovu svega što su igrači vicešampiona Srbije govorili u prethodna dva dana na "Marakani" su zadovoljni onim što su ostvarili.\n"Imamo pozitivan rezultat pred revanš. Mislim da možemo još mnogo bolje, ovo nam je prva takmičarska utakmica u 2018. godini posle teških priprema. Vreme je pred nama da se uigramo što bolje i da pružimo još bolju partiju u Moskvi", rekao je Jovičić.\nPopularni Bakula u prošlosti je imao prilike da igra protiv CSKA i još uvek ne zna za poraz od "Armejaca". Pred revanš ulogu favorita ipak prepušta rivalu.\n"Nadam se da će i nakon revanša sačuvati lični pozitivan skor protiv ruske ekipe, nema razloga da mislim drugačije. Oni su favoriti na svom stadionu, ali kažem da imamo pozitivan rezultat i da, ukoliko postignmo gol u gostima imamo velike šanse da prođemo u narednu fazu", kazao je Jovičić.\nHladno vreme i sneg u Moskvi takođe će biti jedan od protivnika Crvene zvezde u revanšu. Očekuje se da u vreme odigravanja utakmice temperatura bude deset stepeni ispod nule.\n"Imali smo nekoliko dana po povratku iz Turske da se naviknemo na hladno vreme. Sigurno će u Moskvi biti minus, ali to za nas neće biti velika promena u odnosu na Beograd", zaključio je Jovičić.\nRevanš utakmica između CSKA i Crvene zvezde igra se naredne srede u Moskvi.


Opozicija u RS poziva na proteste u Prijedoru protiv prodaje Ljubije, vlast protiv okupljanja! - Kozarac.ba\nNakon što je Savez za promjene za sutra najavio proteste zbog odluke Vlade RS-a o, kako smatraju, sumnjive prodaje državnog kapitala u Rudniku željezne rude “Ljubija” u Prijedoru, stranke vladajuće većine pozivaju građane da ne izlaze na ulice.\nOpozicija, međutim, smatra da postoje razlozi za protestnu šetnju u Prijedoru sutra u 19.00 sati, jer je Vlada RS prihvatila ponudu firme koja je registrovana u Dominikanskoj Republici i koja se nikada nije bavila rudarskim poslovima, niti je imala druge poslovne aktivnosti.\nPoslanik Srpske demokratske stranke u Narodnoj skupštini RS i predsjednik Gradskog odbora SDS-a u Prijedoru Dušan Berić je upozorio da bi ovakav potez Vlade RS mogao dovesti do toga da nakon 100 godina prestane postojati rudarska proizvodnja u Prijedoru.\nOsim što je odlukom o ovakvoj prodaji dovedena u pitanje egzistencija 850 radnika “ArcelorMittala”, Berić kaže da postoji opasnost da RS izgubi 49 posto vlasništva koje sada ima u tom rudniku.\nU Gradskom odboru SNSD-a tvrde da je poziv na proteste zloupotreba građana i nastavak političke borbe da se opozicionari domognu vlasti, kako u Republici Srpskoj, tako i u Prijedoru.\nPredsjednik Gradskog odbora SNSD-a Prijedor Drago Tadić pozvao je članice Saveza za promjene da proteste protiv privatizacije tog rudnika, umjesto u Prijedoru, organizuju u Ljubiji, ali i da ponesu i ugovor iz 2004. godine koji su,kako kaže, oni osmislili te objasne zašto su sva eksploataciona prava za prirodne resurse dali neograničeno u vlasništvo `Mittala`, i to za ‘džabe”.\nKaže da protesti donose “uznemirenost, nesigurnost i podjelu građana Prijedora”, a da odluka Vlade RS-a o prodaji državnog kapitala u RŽR “Ljubija” ne ugrožava poslovanje “ArcelorMittala” Prijedor.\nI socijalisti su protiv protesta opozicije sutra u Prijedoru, ali navode da neće organizovati kontraproteste, “jer bi to dovelo do narušavanja mirnog života u Prijedoru”.\nOpozicione stranke tvrde da će sutrašnji protesti biti mirni i dostojanstveni. Od DNS-a traže da stopiraju odluku Vlade RS-a o prodaji državnog kapitala u “Ljubiji”. Na tvrdnje iz DNS-a da opozicija može protestvovati samo na trgovima i ulicama “koje su oni napravili”, Dušan Berić, predsjednik Gradskog odbora SDS-a, kaže da građani i opozicija mogu izraziti svoje nezadovoljstvo i da je svakome jasno da su i ulice i trgovi napravljeni iz sredstava budžeta grada, novcem poreznih obveznika, “a ne ličnim novcem gradonačelnika Marka Pavića”.\n– Takve izjave dijele građane Prijedora i podsjećaju na vrijeme jednoumlja iz prošlog vijeka, a ne na 21. vijek, rekao je Berić danas na konferenciji za novinare u Prijedoru.\nBOSANSKI NOVI Pronađeni ljudski skeletni ostaci žrtava sa područja Prijedora


Stefanović: Srbija neće biti usko grlo u kom će se skupljati migranti - Društvo - Dnevni list Danas\nPočetna » Društvo » Stefanović: Srbija neće biti usko grlo u kom će se skupljati migranti\nMinistar unutrašnjih poslova Srbije Nebojša Stefanović poručio je danas u razgovoru sa svojim mađarskim kolegom Šandorom Pinterom da Srbija svakako neće biti usko grlo u kom će se skupljati migranti u nemogućnosti da odu u neku od država EU.\n1Piše: Beta 13. februara 2020. 15.18 Izmenjeno: 15.20\nFoto: BETAPHOTO/MUP SRBIJE/DS\nStefanović je naveo da MUP jača kapacitete granične policije upravo kako bi sprečio i ulazak iregularnih migranata u Srbiju i ojačao i spoljne granice Evrope, saopšteno je iz srpskog ministarstva.Stefanović je o ovoj temi danas razgovarao sa Pinterom nakon što su obišli Granični prelaz Horgoš.\n„Za nas je uspostavljanje čvrste kontrole na našim granicama i ozbiljno unapređenje kapaciteta granične policije u cilju suzbijanja svih vidova kriminaliteta, ne samo onog koji je vezan za iregularne migracije, jedan od apsolutnih prioriteta naše zemlje i naravno posebno Ministarstva unutrašnjih poslova“, rekao je Stefanović.\nRekao je da je sa ministrom Pinterom razgovarao o tome kako Mađarska i EU mogu da pomognu Srbiji na sprečavanju iregularnih migracija. Stefanović je rekao da Srbija na ozbiljan i odgovoran način pristupa migrantima koji se nalaze na njenoj teritoriji, „ali uz jasnu poruku da kršenje zakona nije dobrodošlo i nije nešto što će se tolerisati“.\nStefanović je istakao i da je zadovoljan što zajednički rad policija dveju zemalja i razmena operativnih podataka u suzbijanju organizovanog kriminala, trgovine narkoticima i svih drugih vidova kriminala daju rezultate i podižu nivo bezbednosti građana obe zemlje.\nMinistar Pinter je istakao odličnu saradnju srpske i mađarske policije i podsetio i da 20 mađarskih policajaca od januara ove godine pomaže srpskim kolegama u suzbijanju iregularnih migracija na makedonsko-srpskoj granici.\n„Mi ćemo se svakako truditi da poboljšamo zajedničke patrole i da ih proširimo i na reku Tisu“, rekao je Pinter koji je ocenio da granični prelaz Rabe–Kubekhaz, koji je otvoren oktobra prošle godine, savršeno funkcioniše.\nOn je takođe rekao da se nada da će se nastaviti dobra saradnja policija dveju zemalja u oblasti borbe protiv organizovanog kriminala.\nDvojica ministara razgovarali su i o unapređenju kapaciteta graničnih prelaza i način na koji bi Mađarska mogla da pomogne Srbiji u cilju bržeg i efikasnijeg transporta robe preko državne granice.\nStefanović se zahvalio na razumevanju koje mađarska pokazuje za vreme letnjih i zimskih praznika kada je gužva na prelazima i kada primenjuje posebne mere koje omogućavaju brži prelazak granice.\n„Naš cilj je dostizanje šengenskih standarda i mi želimo da Republika Srbija svoju graničnu policiju uspostavi po ugledu na najrazvijenije zemlje Evrope, da naši kapaciteti budu takvi da Srbija može da se pohvali da je jedna od država koja nije članica EU, a koja ima najviše moguće standarde granične policije i koja svojim i građanima Evrope pruža potpunu bezbednost“, rekao je Stefanović.\nMigranti, MUP, Nebojša Stefanović, Šandor PinterHorgoš\nRebić: U istrazi brutalnog prebijanja u Novom Sadu nije bilo sistemske opstrukcije\n13. februara 2020. u 21.00\nRece Nebojsa I ostade nenasmejan…Pa on I njemu slicnih zive od te nesrece …Siguran sam da su pogurali dosta novca po kojekakvim racunima jer drze taj svet ovde..Sta mislite sto je evropa mlaka na ovu uvredu naroda..?


"Idemo u reindustrijalizaciju Novog Sada, ne bojimo se fabrika - odluka Nideka do kraja godine"\nSama investicija je vredna između pola milijarde i milijardu evra\nOdluka o tome da li japanski "Nidek" dolazi u Novi Sad, najverovatnije će biti poznata do kraja godine, rekao je gradonačelnik Miloš Vučević, dodajući da je Grad spreman da bude ozbiljan partner.\n„Verujem da smo delegaciju „Nideka“ ubedili da i naša država Srbija i Novi Sad daju najbolje uslove za njihovu investiciju, da imamo komparativne prednosti u odnosu na neke druge lokacije u Evropi.\nOni su najavili da će početkom sledeće godine doneti konačnu odluku, ali predsednik Vučić ih je zamolio da to bude do kraja godine“, saopštio je Vučević.\nTo bi bila fantastična investicija za Novi Sad, kaže Vučević.\n"Radi se o jednoj od najvećih korporacija, ne samo u automobilskoj industriji. To bi svakako značilo nekoliko hiljada radnih mesta, a sama investicija je vredna između pola milijarde i milijardu evra. Mi smo spremni da im budemo ozbiljan partner i da im damo sve prednosti i pogodnosti ako dođu u Novi Sad, jer će zaposliti ljude iz celog Južnobačkog okruga", kazao je gradonačelnik Novog Sada.\nNeke od snažnih prednosti Novog Sada su Fakultet tehničkih nauka, Elektrotehnička i Mašinska škole, jer su Japanci veoma zainteresovani za pitanje dualnog obrazovanja, kaže gradonačelnik.\n"Pregovaramo i sa jednom nemačkom firmom, sa njima smo nešto dalje stigli. Čekamo i da BMTS uskoro otvori fabriku u Radnoj zoni „Sever 4“. To su dobre vesti za ekonomiju i budžet, i zato je bitno da idemo u reindustrijalizaciju Novog Sada i da se ne bojimo fabrika. Verujem i da naš grad i naša država pružaju dobru perspektivu za ostanak ovde", dodao je Vučević.\nVučević je podsetio na to da je Novi Sad nastajao i razvijao se uz fabrike, koje smo, kako kaže, izgubili u pljačkaškim privatizacijama.\nekonomija industrija industrijska zona investicije nidek Novi Sad svet